title: Nestekytkin

text: Voimanlähde, joka ajoneuvokäytössä on tyypillisimmin polttomottori tai sähkömoottori, laittaa pumppupyörän pyörivään liikkeeseen. Kuoren sisällä pumppupyörän siivekkeet saavat hydrauliikkanesteen liikkeeseen, joka on toroidiaalinen. Kolmeulotteisena liikkeen voi käsittää esim. munkkirinkilää tai auton sisärengasta vastaavana muotona. Tämä pyörivä nestevirtaus saa turbiinipyörän liikkeeseen, jolloin moottorin voima saadaan siirtymään eteenpäin. Pyörivä nestevirtaus on lisäksi kierteinen, seuraavista seikoista johtuen:Kun nestekytkimiä valitaan eri sovelluksiin, eräs huomionarvoinen seikka on turbiinin "stall speed". Termille ei ole olemassa käyttökelpoista suomenkielistä vastinetta. Suomennoksena englannin kielen sana "stall" kuvaa voiman hiipumista ja lentokoneen sakkausta. Stall speed on se moottorin kierrosluku jolla turbiini ottaa kokonaan kiinni ja vääntömomentti voittaa esim. rengasta paikallaan pitävät vastusvoimat. Vastusvoimat ovat auton massa lisättynä muilla mahdollisilla vastuksilla, ts. jos autoa pidetään esim. jarrulla paikallaan. Siihen asti kunnes turbiinin vääntömomentti voittaa vastuksen, kaikki moottorilta tuleva energia muuttuu nestekytkimellä lämpöenergiaksi. Liiallinen lämpeneminen johtaa hydrauliikkanesteen ominaisuuksien huonontumiseen ja turbiinivaurioon.


title: Nestekytkin

text: Liiallisesta lämpenemisestä aiheutuvien ongelmien vähentämiseksi Fluidrive Engineering Company kehitti yksinkertaisesta nestekytkimestä "STC"-muunnoksen "(Step-circuit coupling)".


title: Nestekytkin

text: STC-kytkin sisältää varaimen, jonne osa hydrauliikkanesteestä siirtyy painovoimaiseti silloin, kun ulosmenoakselin pyörintänopeus laskee alle stall speedin. Tällöin sisäänmenoakselin ja pumppupyörän pyörintävastus pienenee ja liike-energian muuttuminen lämmöksi on vähäisempää. Käytännön hyötynä tällä saadaan aikaan polttoaineenkulutuksen lasku ja ajoneuvon ryömiminen tyhjäkäynnillä on vähäisempää.


title: Nestekytkin

text: Turbiinin sisällä on riittävästi öljyä, että pumppupyörän kierroksia nostettaessa turbiinipyörän kierrokset saadaan kasvamaan. Tällöin varaimessa ollut öljy siirtyy keskipakoisvoiman avulla takaisin turbiiniin ja voima saadaan siirtymään täysimääräisesti.


title: Nestekytkin

text: Nestekytkin ei saa aikaan ulostulevaa vääntömomenttia, mikäli pumppupyörän (ensiöpyörä) ja turbiinipyörän (toisiopyörä) kulmanopeudet ovat samat. Tämän johdosta nestekytkin ei voi saavuttaa 100 prosenttista tehonsiirtoa. Luistamisesta osa johtuu ajoneuvon voimansiirron, massan ja ajopinnan aiheuttamasta vastuksesta (ts. stall speedistä), osa nesteen sisäisen kitkan ja turbulenssin aiheuttamasta voimanhäviöstä. Luistamiseen kulunut energia muuttuu lämmöksi ja siirtyy hydrauliikkanesteeseen.


title: Nestekytkin

text: Nestekytkimellä saavutettava paras hyötysuhde, ilman turbiinin lukitusta, on 94 %. Toisin sanoen, jokaista ensiöpyörän sataa kierrosta kohden toisiopyörä pyörähtää akselinsa ympäri 94 kertaa. Kuten on laita muidenkin hydrodynamiikkaan perustuvien laitteiden kohdalla, niiden voimansiirtokyky kasvaa yksikön koon kasvaessa. Dieselveturin nestekytkin liikuutta monituhatkertaisia massoja traktorin nestekytkimeen verrattuna.


title: Nestekytkin

text: Tärkeä tekijä nestekytkimen toiminnassa on käyttöolosuhteiden mukaisen hydrauliikkanesteen valinta. Kylmissä olosuhteissa ohuempi viskositeettinen (juoksevampi) neste toimii turbiinin käynnistysvaiheessa voimansiirtäjänä heti, kun taas paksumpaa viskositeettia käytettäessä voimanlähteen energiaa kuluu nesteen sisäisen kitkan voittamiseen. Kuumissa olosuhteissa paksumpi neste siirtää voimaa paremmalla hyötysuhteella kuin ohut.


title: Nestekytkin

text: Nestekytkintä voidaan käyttää myös hydrodynaamisena jarruna, joka muuttaa pyörivän liike-energian lämpöenergiaksi. Tässä ominaisuudessa käytettävää nestekytkintä kutsutaan suomenkielisellä termillä hidastin tai englanninkielisellä termillä "retarder".


title: Nestekytkin

text: Hydraulisen hidastimen toiminta on päinvastaista voimansiirrossa käytettyyn nestekytkimeen nähden. Nyt nesteen toroidiaalinen liike halutaan pysäyttää ja muuttaa hydrauliikkanesteeseen siirrettäväksi lämmöksi, joka on johdettavissa lauhduttimen kautta pois. Ajoneuvokäytössä hidastin on useimmin asennettu raskaiden hyötyajoneuvojen ja linja-autojen vuoristo-olosuhteissa toimiviin versioihin sekä raskaita erikoiskuljetuksia suorittaviin ajoneuvoihin. Tällä lisälaitteella saadaan aikaan merkittävää säästöä jarrujen kulumisessa pitkissä laskuissa ja siten ajoneuvon hallittavuus ja käyttöturvallisuus ovat parempia. Haittapuolena retarderilla on yksikön hankintahinta, painonlisäys ja yksikön lauhduttimineen vaatima tila.


title: Nestekytkin

text: Hidastinyksikkö on yleensä kytketty vaihteiston jatkeeksi. Yksikön sisällä on staattinen siipipyörä ja myös yksikön seinämät ovat siivekkeillä varustetut nestevirtauksen hidastuvuuden maksimoimiseksi. Hidastinta käytettäessä yksikön sisään pumpataan nestettä, jonka aiheuttama vastus hidastaa vaihteison ulostuloakselin liikettä. Hidastuksen tehoon voidaan vaikuttaa säätelemällä hidastinyksikköön pumpattavan nesteen määrää.


title: Nestekytkin

text: Nestekytkimien käyttöösovelluksia ovat teollisuuden koneet ja laitteet, raideliikenne, meriliikenne sekä ajoneuvosovellukset.


title: Nestekytkin

text: Ajoneuvoissa nestekytkimiä käytettiin varhaisten puoliautomaattisten ja täysautomaattisten vaihteistojen yhteydessä. 1940-luvun lopulta hydrodynaaminen momentinmuunnin on syrjäyttänyt nestekytkimen ajoneuvokäytössä.


title: Nestekytkin

text: Tyypillisesti ajoneuvosovelluksissa turbiini on kytketty joko moottorin perässä olevaan vauhtipyörään, vetolevyyn tai suoraan kampiakseliin, jolloin ne itse toimivat käynnistyksen yhteydessä vauhtipyöränä. Moottorin kampiakselin pyörivä liike saa turbiinin ensiö- eli pumppupyörän pyörimään. Moottorin kierrosluvun kasvaessa, moottorin vääntömomentti siirtyy turbiinin toisio- eli turbiinipyörälle. Tämä taas siirtää voiman vaihteiston sisäänmenoakselille. Kun vaihde on kytketty päälle ja "stall speed"-kynnys ylittyy, ajoneuvo lähtee liikkeelle.


title: Nestekytkin

text: Nestekytkimien ensimmäisiä ajoneuvokäyttäjiä oli Daimler, joka asensi niitä autoihinsa Wilson-esivalintavaihteiston yhteyteen. Daimler käytti nestekytkintä koko ajoneuvomallistossaan, ennen kuin yhtiö vuonna 1958 siirtyi käyttämään täysautomaattisia vaihteistoja. Daimler ja Alvis käyttivät nestekytkintä myös valmistamissaan sotilasajoneuvoissa.


title: Mikrobiologian sanasto

text: Tämä sivu on mikrobiologian sanasto, jossa esitellään mikrobiologian perustermejä.


title: FS Cyclone (1925)

text: Cyclone oli Ranskan laivaston 1925 vesille laskettu Bourrasque-luokan hävittäjä, joka palveli toisessa maailmansodassa.


title: FS Cyclone (1925)

text: Alus tilattiin Société Nouvelle des Forges et Chantiers de la Méditerranéelta Le Havresta. Sen köli laskettiin 29. syyskuuta 1923 ja alus laskettiin vesille 24. tammikuuta 1925. Alus otettiin palvelukseen 1. kesäkuuta 1928.


title: FS Cyclone (1925)

text: Saksan laivaston moottoritorpedoveneen "S24" laukaisema torpedo osui 30. toukokuuta 1940 alukseen katkaisten keulan.


title: Henriette Nyberg

text: Henriette (Henrietta) Nyberg (1830–1911) oli suomalainen pianotaiteilija. Hän perusti Helsinkiin musiikkioppilaitoksen. joka toimi vuosina 1851–1861 Se oli ensimmäinen suomalainen musiikkikoulu.


title: Henriette Nyberg

text: Nyberg opiskeli Leipzigin konservatoriossa 1856–1858. Hänen oppilaitaan oli muun muassa hänen sisarenpoikansa Ilmari Krohn. Hän joutui lopettamaan opettamisen käden halvaannuttua ylirasituksesta, mutta hän opetti edelleen yksityisesti vuoteen 1890. Hänen veljenpoikansa oli  Mikael Nyberg.


title: Paisa – vapauden tuli

text: Paisa – vapauden tuli ("Paisà") on italialainen elokuva vuodelta 1946. Sen ohjasi Roberto Rossellini. Elokuva sijoittuu Italiaan toisen maailmansodan aikana. Sen kuusi episodia käsittelevät italialaisten ja amerikkalaisten suhteita.


title: Paisa – vapauden tuli

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Paisà" oli mukana heistä seitsemäntoista listalla. "The New York Timesin" kriitikot valitsivat "Paisàn" vuonna 2004 yhdeksi tuhannesta kaikkien aikojen parhaasta elokuvasta.


title: Passi Pimlicoon

text: Passi Pimlicoon ("Passport to Pimlico") on brittiläinen komediaelokuva vuodelta 1949. Siinä yhden Lontoon kaupunginosan, Pimlicon, asukkaat julistautuvat itsenäisiksi ja alkavat vaatia passia sinne matkustavilta. Elokuva kuuluu lontoolaisen Ealing Studios -elokuvayhtiön suosittujen komedioiden sarjaan, ja sen on ohjannut Henry Cornelius.


title: Passi Pimlicoon

text: British Film Instituten valitsemat asiantuntijat äänestivät "Passin Pimlicoon" vuonna 1999 kaikkien aikojen sadan parhaan brittielokuvan listalle.


title: Passi Pimlicoon

text: Saksalaisten pommittama Pimlicon kaupunginosa Victorian aseman ja Thamesjoen välissä nousee uuteen arvoon, kun pomminraivaajat löytävät kultaraha-aarteen ja dokumentin, jonka mukaan Pimlico kuuluukin Englannin sijasta Burgundin hallitsijoille. Asukkaat alkavat kapinoida kaikkia brittihallinnon turhina pitämiään määräyksiä vastaan, kuten pubien aukiolosääntöjä ja verotusoikeutta, ja julistautuvat sitten itsenäiseksi herttuakunnaksi.


title: Pixote – heikomman laki

text: Pixote – heikomman laki [piˈʃɔtʃi] ("Pixote: a Lei do Mais Fraco") on brasilialainen elokuva vuodelta 1981. Se kertoo pienen pojan elämästä São Paulon kaduilla.


title: Pixote – heikomman laki

text: Elokuva alkaa sosiaaliraporttimaisella selostuksella siitä, miten Brasiliassa on yli kolme miljoonaa koditonta alle 18-vuotiasta. Rikolliset Brasiliassa käyttävät alaikäisiä lapsia apureina, koska heitä ei voida syyttää rikoksista. Poliisi saa elokuvan alussa kiinni poikajoukon, jonka yksi pienimmistä on kymmenvuotias Pixote. Hän joutuu kasvatuslaitokseen ja sen henkilökunnan kaltoin kohdeltavaksi. Hän karkaa yhdessä muiden kanssa, ja pian pojat ovat vakavien rikosten tiellä.


title: Pixote – heikomman laki

text: Helena Ylänen kuvaa "Helsingin Sanomissa" elokuvaa sosiaalipornografiaksi, jonka juonenkäänteiksi tuntuu kelvanneen mikä tahansa kauheus. Häntä hämmästyttää, että näin tärkeästä aiheesta tehty elokuva ei tunnu oikein vakuuttavalta eikä edes kovin kiinnostavalta. Muutkin suomalaisarviot "Pixotesta" olivat varsin tylyjä. Kymmenestä ensi-iltakriitikosta yksi antoi elokuvalle kolme tähteä, yksi kaksi tähteä, viisi yhden tähden ja kolme ei ollut arvioinut elokuvaa. Keskiarvoksi tuli "Projektio"-lehden laskukaavalla 1,43 tähteä neljästä.


title: Pixote – heikomman laki

text: Yhdysvalloissa ja monissa muissa maissa elokuva sai dokumentaarisesta suoruudestaan ja tärkeästä aiheestaan hyvinkin kiittäviä arvosteluja. "The New York Timesin" kriitikot valitsivat "Pixoten" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Pixote – heikomman laki

text: Pixotea esittävä Fernando Ramos da Silva ajautui elokuvanteon jälkeen itsekin katurikollisuuteen ja kuoli poliisin luoteihin 19-vuotiaana vuonna 1987.


title: Uusi maa

text: Uusi maa on Katri Ylander & Yksinäinen yhtye -kokoonpanon 13. syyskuuta 2013 julkaistu studioalbumi. Albumin ensimmäinen single ”Naamiot” julkaistiin 19. huhtikuuta. Toinen single ”Oodi” julkaistiin 22. elokuuta 2013 saman aikaisesti kappaleen musiikkivideon kanssa. Albumi nousi Suomen virallisen listan sijalle 35.


title: Uusi maa

text: Ylander jäi keväällä 2010 määrittelemättömän pitkälle keikkatauolle sekä valmistelemaan uutta albumia. Albumin kaikki kappaleet ovat Ylanderin ja Matti Salovaaran käsialaa. Kaksikko on myös tuottanut albumin ja soittanut kaikki kuultavat instrumentit. Levyn on äänittänyt ja miksannut Mikko Haatainen.


title: Uusi maa

text: Albumin kappaleet kertovat yhteydestä omaan henkisyyteen.


title: Bertel Nyberg

text: Bertel Bernhard Nyberg (28. toukokuuta 1882 Porvoo – 8. maaliskuuta 1968 Helsinki) oli suomalainen kanslianeuvos (1953), filosofian tohtori ja Pelastakaa Lapset -järjestön pääsihteeri 1922–1945 ja toimitusjohtaja 1945–1965. Hän oli aloitteentekijänä Linnanmäen huvipuiston perustamisessa. Tieteellisten teosten ohella Nyberg julkaisi myös kaunokirjallisuutta sekä runoteoksen "Yrskum" (1917, salanimellä Sten Storm).


title: Sano vaan Tuomas

text: Sano vaan Tuomas on rap-artisti Tuomas Kauhasen 7. kesäkuuta 2013 julkaistu ensimmäinen studioalbumi. Albumin ensimmäinen single ”1985”, julkaistiin 16. huhtikuuta 2012. Toinen single ”Miksi naiset rakastuu renttuihin?” julkaistiin 3. elokuuta 2012. Kolmas single ”Enkeli” julkaistiin 12. huhtikuuta 2013. Albumin tuotannosta vastaavat MGI ja Tuomaksen veli Simo ”Ola” Kauhanen. Albumi nousi parhaimmillaan Suomen virallisen albumilistan 16. sijalle, ja se on nauhoitettu kokonaan Los Angelesissa.


title: Maorinpodokarpus

text: Maorinpodokarpus eli totara ("Podocarpus totara") on podokarpuskasvien heimoon kuuluva havupuulaji. Maorinpodokarpusta kasvaa luontaisesti Uudessa-Seelannissa, jossa se on yleinen Stewartinsaarta lukuun ottamatta. Lajia esiintyy alamaalta subalpiiniselle vyöhykkeelle saakka.


title: Maorinpodokarpus

text: Luontaisella esiintymisalueellaan maorinpodokarpus voi kasvaa jopa 30 metriä korkeaksi, mutta menestyy puutarhapuuna myös eteläisimmässä Euroopassa noin Irlannin korkeudelle saakka. Ennätysyksilöt ovat jopa 42,7 ja 51 metriä korkeita. Rungon paksuus on noin 2-3 metriä ja sen alaosassa ei ole oksia.


title: Maorinpodokarpus

text: Maorinpodokarpus on herkkä Corynelia tropican aiheuttamalle lehtien sienisairaudelle.


title: Maorinpodokarpus

text: Totara on alun perin kasvin maorinkielinen nimi.


title: Maorinpodokarpus

text: Maorit ovat käyttäneet maorinpodokarpuksen meheviä käpyjä ripulin ja punataudin hoitoon. Päänahkaan hierottavan lehtiuutteen sanotaan edistävän hiustenkasvua.


title: Maorinpodokarpus

text: Kasvi sisältää totaroli-nimistä yhdistettä.


title: Enkeli (kappale)

text: "Enkeli" on rap-artisti Tuomas Kauhasen 12. huhtikuuta 2013 julkaistu single hänen debyyttialbumiltaan "Sano vaan Tuomas". Kappaleella vierailee Kuningasidea-yhtyeen solisti Väinöväinö.


title: Enkeli (kappale)

text: Kappaleen musiikkivideo on kuvattu Barcelonassa, Espanjassa. Kappale voitti Suomen Virallisen Kesähitin tittelin vuonna 2013.


title: Playtime

text:
Playtime on Jacques Tatin ohjaama elokuva vuodelta 1967. Tati näyttelee myös pääosaa, herra Hulot’ta.
Elokuvan tekeminen kesti kolme vuotta, mutta filmi menestyi kaupallisesti huonosti ja ajoi Tatin vararikkoon.


title: Playtime

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Playtime" oli mukana heistä yhdeksän listalla. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Playtimen" kaikkien aikojen kahdeksanneksi parhaaksi komediaksi. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.


title: Playtime

text: Ryhmä amerikkalaisturisteja saapuu Pariisin lentokentälle, jonka koomisia ja satunnaisia tapahtumia seurataan ensimmäiset kymmenisen minuuttia. Lentokentältä turistiryhmä siirtyy ultramodernin Pariisin kaduille. Heidän mukanaan konekaupungissa seikkailee Tatin esittämä vakiohahmo Monsieur Hulot, joka ei kuitenkaan varsinaisesti nouse elokuvan päähenkilöksi. Elokuvassa ei myöskään ole varsinaista juonta, vaan se koostuu enemmän tai vähemmän irrallisista kohtauksista, jotka kuvaavat ihmisten ja ultramodernin ympäristön vuorovaikutusta ja niiden välisiä konflikteja. Herra Hulot’n tarkoitus on hoitaa yksinkertainen asia eräässä virastossa, mutta monet käänteet ja väärinkäsitykset saavat hänet seikkailemaan ympäri keinotekoisen tuntuista kaupunkia ihmisten asuntoihin ja lopulta uuteen ja vielä hieman keskeneräiseen ravintolaan, jossa tapahtuva jakso kestää noin 40 minuuttia.


title: Playtime

text: Tati oli menestynyt kaupallisesti edellisellä elokuvallaan "Enoni on toista maata", ja ryhtyi varojen turvin suurisuuntaiseen Playtime-hankkeeseen. "Playtime" kuvattiin laadukkaimmalle mahdolliselle elokuvausmateriaalille, 70 millimetrin filmille. Kokonainen lavastekaupunki rakennettiin Pariisin kaakkoisosasta löytyneelle joutomaalle aitoine asfalttikatuineen, liikennevaloineen ja monine rakennuksineen. Kuvien taustalla kohoavat lasijulkisivuiset tornitalot ovat muutaman metrin korkuisia pienoismalleja. Tati olisi halunnut Tativilleksi kutsutun kuvauspaikan muodostuvan Playtimen kuvausten jälkeen Rooman Cinecittàn kaltaiseksi elokuvakeskukseksi, mutta Ranskan silloinen kulttuuriministeri André Malraux ei ollut kiinnostunut hankkeen edistämisestä. Niinpä Tativillen lavasteet jouduttiin purkamaan kuvausten jälkeen, mikä pahensi Playtimen Tatille aiheuttamia taloudellisia ongelmia. Normaalia pidempi lähes juoneton elokuva menestyi kaupallisesti surkeasti ja ajoi Tatin vararikkoon, jossa hän joutui muun muassa myymään elokuvan vakuudeksi asetetun talonsa. Seuraavien vuosien tulonsa Tati joutui hankkimaan Ranskan ulkopuolelta, jottei niitä olisi ulosmitattu hänen velkojilleen.


title: Jääpallo Pohjoismaisissa kisoissa 1922

text: Jääpalloturnaukseen vuoden 1922 Pohjoismaisissa kisoissa osallistui kolme joukkuetta. Turnaus oli ensimmäinen pohjoismaissa järjestetty maajoukkueiden turnaus ja ylipäätään ensimmäinen kerta, kun norjalaiset asettivat 11-miehisen jääpallojoukkueen peliin. Norjassa jääpalloa pelattiin edelleen 7-miehisten joukkueiden välillä. Norjalaiset eivät hyväksyneetkään otteluaan Ruotsia vastaan viralliseksi maaotteluksi.


title: Jääpallo Pohjoismaisissa kisoissa 1922

text: Sekä Suomessa että Ruotsissa esiintyi jonkinasteista polemiikkia maajoukkueiden kokoamisessa. Sudet eivät esimerkiksi olleet edustettuina ollenkaan. Ruotsissa taas Siriuksen joukkue ei ollut tyytyväinen liittojoukkueen kokoonpanoon ja loppuottelun jälkeisen päivänä se voittikin ystävyysottelussa suomalaiset selkeästi 13–3 (8–0). Suomi pelasi vielä lopuksi yhdistettyä Tukholman joukkuetta vastaan tasapelin 5–5 johdettuaan tauolla 3–0. Kisoissa pelattiin ottelu myös 7-miehisten joukkueiden välillä. Tukholman joukkue voitti Norjan 7–2.


title: Jääpallo Pohjoismaisissa kisoissa 1922

text: miljonääri-laivanvarustaja, Norjan jäähockeyliiton puheenjohtaja. Teki Norjan kavennusmaalin 3-1:een toisen jakson alkuminuuteilla.


title: Joseph M. Schenck

text: Joseph Michael Schenck (25. joulukuuta 1878 – 22. lokakuuta 1961) oli venäläissyntyinen yhdysvaltalainen elokuvatuottaja.


title: Joseph M. Schenck

text: Schenck syntyi Rybinskissä, Venäjän keisarikunnassa, ja muutti Yhdysvaltoihin vuonna 1893. Hän avioitui mykkäelokuvanäyttelijä Norma Talmadgen kanssa lokakuussa 1916 ja toimi uransa alkuvaiheessa vaimonsa ja Roscoe Arbucklen managerina. Schenck ja Talmadge erosivat vuonna 1934, eikä Schenck mennyt uudelleen naimisiin.


title: Joseph M. Schenck

text: Schenck perusti vuonna 1933 tuotantoyhtiö Twentieth Century Picturesin yhdessä Darryl Zanuckin kanssa. Kaksi vuotta myöhemmin yhtiö fuusioitui Fox Film Corporationin kanssa muodostaen 20th Century Foxin, jonka johtokunnan puheenjohtaja Schenckistä tuli.


title: Joseph M. Schenck

text: Vuonna 1941 Schenck joutui oikeuteen veronkierrosta. Hänen puolestaan todistivat oikeudessa muun muassa näyttelijä Charles Chaplin, Kalifornian korkeimman oikeuden puheenjohtaja Phil S. Gibson ja säveltäjä Irving Berlin. Valamiehistö totesi Schenckin syylliseksi kahteen neljästä asetetusta syytteestä ja hänet tuomittiin vankeuteen yhdeksi vuodeksi ja yhdeksi päiväksi. Presidentti Harry S. Truman kuitenkin armahti Schenckin syyskuussa 1942 neljän kuukauden vankeuden jälkeen. Oikeusministeriön lausunnon mukaan armahdus tapahtui ”merkittävien henkilöiden” suosituksesta. Schenck joutui luopumaan johtokunnan puheenjohtajan tehtävästä, mutta sai paikan 20th Century Foxilta vastaavana tuottajana.


title: Joseph M. Schenck

text: Vuonna 1952 Joseph Schenck palkittiin Oscar-kunniapalkinnolla.


title: Joseph M. Schenck

text: Joseph Schenck kuoli 22. lokakuuta 1961 Beverly Hillsissä. Hänellä on tähti Hollywood Walk of Famella.


title: Luettelo pikkuplaneetoista: 357001–358000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
357001:stä ja päättyen 358000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 358001–359000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
358001:stä ja päättyen 359000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 359001–360000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
359001:stä ja päättyen 360000:een.
Kokonaisen luettelon löytää katsomalla Luettelo pikkuplaneetoista.


title: Sikiön ja lantion välinen epäsuhta

text: Sikiön ja lantion välinen epäsuhta on synnytyskomplikaatioihin lukeutuva tila, jossa raskaana olevan naisen lantio on liian ahdas salliakseen sikiön pään läpäistä sen alatiesynnytyksen yhteydessä. Epäsuhta voi johtua pienikokoisesta lantiosta, ei-gynekoidista lantion muodosta, suurikokoisesta sikiöstä tai näiden tekijöiden yhteisvaikutuksesta. Tietyt sairaudet, kuten riisitauti tai lantion murtuma voivat vääristää lantion rakennetta ja johtaa epäsuhdan muodostumiseen. Tautiluokituksessa ICD-10: O33.9.


title: Dance with The Shadows

text: Dance with The Shadows on brittiläisen The Shadows -yhtyeen vuonna 1964 julkaistu kolmas albumi.


title: Seilandin kansallispuisto

text: Seilandin kansallispuisto (, ) on Seilandin saarella Finnmarkin läänissä sijaitseva kansallispuisto. Se on perustettu 8.12.2006. Pinta-alaltaan puisto on 316,3 neliökilometriä, josta maa-alueita on 306,7 ja merialueita 9,6 neliökilometriä.


title: Seilandin kansallispuisto

text: Seilandissa on ravinteikas kallioperä ja varsinkin eteläosissa kasvisto on monimuotoista ja rehevää. Poroille on tarjolla hyviä laidunmaita ja paikoin kasvaa myös koivumetsää. Alueella esiintyviä harvinaisia kasveja ovat muun muassa tunturihilpi, altantunturiunikko ja rentoarho.


title: Seilandin kansallispuisto

text: Linnusto on lajirikasta ja jyrkillä tunturinrinteillä ja merellepäin olevilla kallioilla viihtyvät merikotka, maakotka, tunturihaukka, ampuhaukka, tuulihaukka ja piekana. Loivemmilla rannikkoalueilla on tiirojen ja lokkien yhdyskuntia, sekä merihanhia, haahkoja ja riskilöitä. Saaren sisäosien vesistöissä viihtyvät muun muassa kuikka ja kaakkuri. Nisäkkäistä yleisesti esiintyviä ovat kärppä, metsäjänis ja saukko.


title: Seilandin kansallispuisto

text: Seilandissa on hyvät mahdollisuudet patikointiin, hiihtämiseen ja kalastukseen, mutta maasto on usein vaikeakulkuista ja sää voi vaihdella nopeasti. Puistossa ei ole merkittyjä polkuja tai avoimia tupia.


title: Comins Mansfield

text: Comins Mansfield (14. kesäkuuta 1896 – 27. maaliskuuta 1984) oli englantilainen shakkitehtävien laatija ja shakinpelaaja. Hänelle myönnettiin tehtäväshakin suurmestarin arvo 1972.


title: Comins Mansfield

text: Comins Mansfield syntyi Witheridgen kylässä Pohjois-Devonissa 14. kesäkuuta 1896. Hän oppi poikana shakin säännöt isältään, Herbert John Mansfieldilta. Mansfieldin isä oli aikanaan pelannut kirjepeliä Devonshiren joukkueessa. 13-vuotiaana nuori Comins aloitti koulunkäynnin Blundellin koulussa Tivertonissa. Jo tuolloin hän tutki tarkasti kaiken shakkiin liittyvän materiaalin, jota sai käsiinsä. Samaan aikaan hän alkoi kiinnostua shakkitehtävistä. Päätettyään koulunsa Mansfield työskenteli Bristolissa kahden eri tupakkayhtiön palveluksessa.


title: Comins Mansfield

text: Ensimmäisen maailmansodan aikana Mansfield värvättiin syyskuussa 1915 Englannin kuninkaallisen tykistön joukkoihin. Pian hänet sijoitettiin rintamalle Ranskaan. Taistellessaan siellä hän sokeutui tilapäisesti saatuaan silmiinsä sinappikaasua toukokuussa 1918. Tämän jälkeen hän joutui viettämään sairaalassa vuoden ennen kuin hänet voitiin kotiuttaa toukokuussa 1919. 1935 Mansfield muutti työn vuoksi Glasgow’hin.


title: Comins Mansfield

text: Comins Mansfield oli naimisissa ja hänellä oli kolme lasta. Hän kuoli Paigntonissa, Englannissa 28. maaliskuuta 1984.


title: Comins Mansfield

text: Mansfield aloitti shakkitehtävien laatimisen jo nuorena. Hän oli saanut kipinän laatimiseen tutkittuaan 1910 "British Chess Magazinessa" julkaistuja shakkitehtäviä. Hän osallistui aktiivisesti shakkitehtäväharrastajien muodostaman yhdistyksen, "Good Companion Chess Problem Clubin" toimintaan vuosina 1913–1924.


title: Comins Mansfield

text: Mansfieldin tehtävätuotanto koostuu etupäässä kaksisiirtoisista mattitehtävistä, joiden alalla hänet tunnustetaan erääksi kaikkien aikojen merkittävimmistä laatijoista. Kaikkiaan hän laati yli 1 100 shakkitehtävää. Hän esitti tehtävissään monia tehtäväshakillisia teemoja, joista tuli alansa klassikoita. Laatijana hän oli uskollinen valitsemilleen ideoille, eikä välttämättä seurannut tehtäväshakin uusimpia muotivirtauksia. Hän voitti tehtävillään useita palkintoja.


title: Comins Mansfield

text:
Laadinnan lisäksi Mansfieldilla oli merkittäviä luottamustoimia tehtäväshakin järjestöissä ja yhdistyksissä. Britannian tehtäväshakillisen yhdistyksen ("British Chess Problem Society") puheenjohtajana hän vaikutti 1949–1951. Maailman shakkiliiton (FIDE) alaisen pysyvän tehtäväshakillisen komission (, PCCC) presidenttinä eli puheenjohtajana Mansfield toimi vuosina 1963–1971. Nykyisin PCCC tunnetaan nimellä "World Federation for Chess Composition" (WFCC, ), joka on tehtäväshakin harrastajien itsenäinen järjestö.
Mansfield sai 1959 tehtäväshakillisista ansioistaan kansainvälisen tehtävämestarin arvon. Myöhemmin hän sai vielä tehtäväshakin suurmestarin arvonimen vuonna 1972. Hän oli eräs ensimmäisistä laatijoista, joka sai suurmestarin arvonimen tehtävien laadinnan alalla. Lisäksi hän sai kansainvälisen tehtävätuomarin arvon 1957. Ansioistaan shakissa hänelle on myönnetty myös Brittiläisen imperiumin jäsenen (MBE) arvo.


title: Comins Mansfield

text: Vaikka Mansfield tunnetaan pääasiassa laatijana, hän oli myös hyvä amatööripelaaja. Hänen huomattavin saavutuksensa on voitto tunnetusta mestarista Sir George Thomasista Cheltenhamin turnauksessa 1928. Mansfield voitti Glasgow'n shakkikerhon mestaruuden 1939.


title: Comins Mansfield

text: Mansfield toimi tehtäväshakillisena esikuvana sittemmin postuumisti laadinnan suurmestarin arvon saaneelle Norman McLeodille (1927-1991), joka aloitti oman laadintauransa Mansfieldin innoittamana.


title: Comins Mansfield

text:
Ratkaisu:
1. Dd7! (siirtopakko)
1…Rxd7+ 2. Tg8#
1…Re6+ 2. f8R#
1…Rxg6+ 2. f8D#
1…g3 2. Dh3#
1…Tg8 2. fxg8D#


title: Comins Mansfield

text: Comins Mansfieldin tehtäviä on julkaistu useissa eri kokoelmissa. Alain C. Whiten kirjoittama teos "A Genius of the Two-Mover", joka ilmestyi 1936 Whiten toimittamassa joulusarjassa, sisältää 113 Mansfieldin laatimaa tehtävää kommentoituna. Mansfield itse kirjoitti 1942 teoksen "Adventures in Composition", joka on omaelämäkerrallinen kuvaus kaksisiirtoisten mattitehtävien laatimisesta ja sisältää 110 hänen laatimaansa kaksisiirtoista mattitehtävää. Teoksen toimitti julkaisua varten White. Barry P. Barnes on vuonna 1976 kirjoittanut teoksen "Comins Mansfield MBE: Chess Problems of a Grandmaster", joka sisältää 200 Mansfieldin tehtävää. Myöhemmin Barnes kirjoitti kolmiosaisen teoksen "Complete Mansfield", joka sisältää koko Mansfieldin tunnetun tuotannon eli liki 1200 tehtävää.


title: Pasilan virastokeskus

text: Pasilan virastokeskus on Helsingin Itä-Pasilassa sijaitseva valtion virastotalo, jota hallinnoi Senaatti-kiinteistöt. Rakennuksessa on kahdeksan maanpäällistä ja lisäksi neljä maanalaista kerrosta.


title: Pasilan virastokeskus

text: Neljän korttelin alueelle levittäytyvän virastokeskuksen rakennutti Rakennushallitus ja suunnitteli arkkitehtitoimisto Castrén–Jauhiainen–Nuuttila. Rakennus valmistui vuonna 1982. Sen suunnittelu oli aloitettu jo kymmenisen vuotta aikaisemmin ja harjannostajaisia vietetty 1978. Rakennuksen itä–länsi-suuntaiseen pääosaan liittyy kuusi siipeä, joiden väliin jää neljä avointa sisäpihaa. Kolossaalisen rakennuksen läpi kulkee kaksi rinnakkaista jalankulkuväylää, jotka muodostavat Opastinsilta-nimisen kadun länsipään. Talon läpi kulkevista jalankulkuväylistä eteläisempi muutettiin vuonna 2003 "Aurinkoraitti"-nimiseksi katetuksi ja lämmitetyksi sisätilaksi. Opastinsilta jatkuu virastokeskuksen länsipuolella kahtena Ratapihantien ylittävänä rinnakkaisena katettuna kävelysiltana, jotka yhdistävät virastokeskuksen Pasilan rautatieasemaan.


title: Pasilan virastokeskus

text: Virastokeskuksen tilavuus on 432 000 m³, sen kerrosala on 71 000 m² ja se suunniteltiin 2 500 työntekijälle. Vastavalmistuneeseen virastokeskukseen muuttivat vuosina 1981–1982 muun muassa Tie- ja vesirakennushallitus, Uudenmaan piirirakennustoimisto, Uudenmaan lääninverovirasto, maanmittaushallitus, liikevaihtoverotoimisto, Topografikunta, Posti, Postipankki ja maanmittaushallituksen karttapaino.


title: Pasilan virastokeskus

text: Virastokeskuksen veistoskilpailun voitti vuonna 1978 Matti Koskelan sekä Markku ja Pirkko Viitasalon teos "Konstruktio 2000", jota kutsutaan myös nimellä "Himmeli". Yhdellä virastokeskuksen neljästä sisäpihasta sijaitseva veistos paljastettiin vuonna 1982. Toisella sisäpihalla sijaitsee samana vuonna paljastettu Maija Nuotion veistos "Vesileikki", johon kuuluu kaksi vesialtaan ylle sijoitettua alastonta naishahmoa.


title: Fred (piirtäjä)

text: Pariisissa syntynyt Aristidès oli kreikkalaisten siirtolaisten lapsi. Hän aloitti uransa parikymppisenä ja sai ensimmäisen sarjakuvansa julkaistuksi 1954 Zéro-sarjakuvalehdessä, ja jo seuraavana vuonna hänen piirtämiään sarjakuvia julkaistiin monissa ulkomaisissa lehdissä. Vuonna 1960 hän perusti Georges Bernierin ja François Cavannan kanssa pilalehden Hara-Kiri. Hän oli lehden taiteellinen johtaja ja vastasi 60 ensimmäisestä kannesta. Hän kirjoitti myös käsikirjoituksia muille piirtäjille, kuten Jean-Claude Mézières'lle, Lorolle, Georges Pichard'lle, Hubucille, Mic Delinx'lle ja Alexisille.


title: Fred (piirtäjä)

text: Frediltä on suomennettu neljä sarjakuva-albumia, joista yhdestä on tehty kaksi suomennosta. Otava on julkaissut niistä kolme 1970-luvulla, WSOY kaksi 1990-luvun alussa.


title: Fred (piirtäjä)

text: Fredin tunnetuin sarjakuva "Philémon" syntyi 1965. Se oli 15 sivun mittainen tarina, jonka hän teki Spiroulle, joka kuitenkin hylkäsi sen. René Goscinny pyysi saada julkaista sen Pilotessa, ja Fred lupasi sillä ehdolla, että saisi itse tehdä piirrokset. Goscinny suostui, ja Filemonin ensimmäinen seikkailu "Le mystère de la clairière des trois hiboux" ilmestyi sarjakuvana Pilotessa.


title: Fred (piirtäjä)

text: Helmikuussa 2013 ilmestyi uusi albumi "Le train où vont les choses". Se oli ensimmäinen "Filemon" pitkään aikaan, sillä viimeiseksi tarkoitettu "Le diable du peintre", ilmestyi 1987. Vuonna 2011 ilmestyi juhlajulkaisu retrospektiivi "Fred, L'Histoire d'un conteur éclectique".


title: Fred (piirtäjä)

text:
Aristidès asui Puiseux-le-Hauberger'ssa mutta siirtyi terveyden heikennyttyä hoitokotiin.
Aristidès sai uransa aikana useita palkintoja.


title: Nikoloz Šengelaia

text: Nikoloz Šengelaia (, ; 19. elokuuta 1903 Zugdidin kihlakunnan Obudžin kylä – 4. tammikuuta 1943 Tbilisi) oli georgialaissyntyinen neuvostoliittolainen elokuvaohjaaja ja käsikirjoittaja.


title: Nikoloz Šengelaia

text: Nikoloz Šengelaia opiskeli Tbilisin yliopistossa ja esiintyi runoilijana georgialaisessa Lef-ryhmässä, jolla oli läheiset suhteet Vladimir Majakovskiin. Hän toimi ohjaajan assistenttina Kote Mardžanišvilin elokuvassa "Nakanune grozy" eli "Burevestnik" (’Ennen myrskyä’, 1925) ja Juri Željabužskin elokuvassa "Dina Dza-Dzu" (1926) sekä laati käsikirjoituksen Mardžanišvilin satiiriseen komediaan "Samanišvilis dedinatsvali" (’Samanišvilin äitipuoli’, 1927), joka perustuu 1800-luvun georgialaisen klassikon Davit Kldiashvilin kertomukseen. Šengelaian ensimmäinen ohjaustyö oli Lev Pušin kanssa kuvattu "Giuli" (1927), joka kertoo muslimitytön ja kristityn käsityöläisen rakkaustarinan. Hän toimi käsikirjoittajana myös Ivan Perestianin elokuvassa "Gaplangva/V trjasine" (’Suolla’, 1928).


title: Nikoloz Šengelaia

text: Šengelaian vuonna 1928 ohjaama "Elisso – Kaukasian ruusu" ("Eliso") on 1920-luvun parhaita neuvostoelokuvia ja myös georgialaisen elokuvataiteen merkkipaalu. Sen aiheena on tšetšeenien karkottaminen 1860-luvulla sekä georgialaispojan ja tšetšeenitytön rakkaustarina. Vuonna 1933 valmistui Azerbaidžanissa kuvattu "Dvadtsat šest komissarov" (’Kaksikymmentäkuusi komissaaria’), jonka aiheena on Bakun kommuuni vuonna 1918. Propagandistista elokuvaa pidettiin aikanaan neuvostoelokuvan huomattavana saavutuksena. Vuosina 1933–1934 Šengelaia työskenteli Mihail Šolohovin "Aron raivaajien" parissa. Romaaniin perustunut elokuvahanke kiellettiin, minkä ohjaaja koki suurena henkilökohtaisena tragediana. "Narindžis veli" (’Kultainen laakso’, 1937) kertoo Neuvostoliiton maatalouden kollektivisoinnista. Vuonna 1939 Šengelaia ohjasi epäonnistuneen isänmaallisaiheisen elokuvan "Samšoblo" (’Synnyinmaa’) ja vuonna 1941 serbialaisista partisaaneista kertovan lyhytelokuvan "Šav mtebši" (’Mustilla vuorilla’). Sota-aiheisen "Is kidev dabrundeba" (’Hän palaa vielä’, 1943) viimeisteli Diomide Antadze.


title: Nikoloz Šengelaia

text: Ohjaajalle myönnettiin Venäjän SFNT:n ansioituneen taiteilijan arvonimi vuonna 1935. Vuonna 1941 hän sai Stalin-palkinnon. Hänet on palkittu myös työn punaisen lipun kunniamerkillä.


title: Nikoloz Šengelaia

text: Šengelaia oli naimisissa georgialaisen mykkäelokuvan tähden Nato Vatšnadzen kanssa. Hänen poikansa Giorgi ja Eldar ovat molemmat merkittäviä elokuvaohjaajia.


title: Salme Setälä

text: Salme Setälä (vuosina 1919–1930 Cornér; 18. tammikuuta 1894 Helsinki – 6. lokakuuta 1980 Helsinki) oli suomalainen asemakaava-arkkitehti, kirjailija ja suomentaja.


title: Salme Setälä

text: Salme Setälän vanhemmat olivat professori Emil Nestor Setälä ja kirjailija Helmi Krohn. Hän pääsi ylioppilaaksi 1911 ja valmistui arkkitehdiksi Teknillisestä korkeakoulusta 1917.


title: Salme Setälä

text: Setälä toimi aluksi piirtäjänä eri arkkitehtitoimistoissa. Hänellä oli vuosina 1925–1928 "AC"-niminen sisustustoimisto yhdessä arkkitehti Aili-Salli Ahde-Kjäldmanin kanssa.


title: Salme Setälä

text: Setälä oli yleisten rakennusten ylihallituksen palveluksessa ylimääräisenä arkkitehtina 1929–1954 ja toimistoarkkitehtina 1954–1961. Hän keskittyi kaavoitukseen ja laati yli kolmekymmentä rakennuskaavaa eri puolille Suomea.


title: Salme Setälä

text: Salme Setälän kirjalliseen tuotantoon kuului nuortenkirjoja, romaaneita, muistelmateoksia sekä sisustus- ja keittiönsuunnitteluoppaita.


title: Salme Setälä

text: Setälän puoliso oli vuosina 1919–1930 toimittaja Frithiof Cornér (1887–1953). Heillä oli kaksi lasta, joista vanhempi on taiteen maisteri Helmiriitta Honkanen.


title: Juha Laaksonen (toimittaja)

text: Juha Laaksonen (s. 1966) on useita luontoteoksia kirjoittanut ja toimittanut tietokirjailija ja toimittaja.


title: Juha Laaksonen (toimittaja)

text: Laaksonen on vuodesta 1991 tehnyt luonto-ohjelmia Yle Radio Suomelle. Hän toimii muun muassa Pirkka-Pekka Peteliuksen juontaman Luontoillan lintuasiantuntijana. Laaksonen on myös luontovalokuvaaja ja ornitologi. Koulutukseltaan hän on maantieteilijä.


title: Juha Laaksonen (toimittaja)

text: Juha Laaksonen on saanut WWF:n Vuoden Luontokirja -palkinnon vuonna 2004 teoksestaan "Kevät lintusaarella" ja vuonna 2013 teoksesta "Pihan linnut ja pöntöt". Hänen puolisonsa on luontotoimittaja Minna Pyykkö.


title: Sulo Karpio

text: Sulo Karpio (sukunimi vuoteen 1906 "Glumerus"; 6. tammikuuta 1890 Helsinki – 15. elokuuta 1974 Helsinki) oli suomalainen kirjailija.


title: Sondre Lerche

text: Sondre Lerche Vaular (s. 5. syyskuuta 1982 Bergen) on New Yorkin Brooklynissa asuva norjalainen muusikko ja lauluntekijä.


title: Sondre Lerche

text: Lerche tuli pienessä piirissä tunnetuksi jo 13-vuotiaana, kun hän soitti säännöllisesti yhtyeensä Side Effectsin kanssa kotikaupunkinsa vaikutusvaltaisilla musiikkiklubeilla. Hän esitti oman materiaalinsa lisäksi myös esimerkiksi David Bowien, Elvis Costellon ja Cole Porterin kappaleita. Esiintymistensä ansiosta Lerche tapasi tuottaja HP Gundersenin, josta tuli hänen mentorinsa. Lerche allekirjoitti 16-vuotiaana levytyssopimuksen Per Eirik Johansenin ja Virgin Recordsin kanssa, samalla työstäen tulevan albuminsa kappaleita. Syksyllä 2001 julkaistu debyyttialbumi, "Faces Down", oli jatkoa kriitikoiden kehumille EP:ille ja laajalle radiosoitolle. Levyn tuottajina toimivat HP Gundersen (Madrugada, de Lillos) sekä Jørgen Træen (Kaizers Orchestra, Jaga Jazzist).


title: Sondre Lerche

text: Debyyttilevy julkaistiin nopealla tahdilla sekä Euroopassa että Aasiassa ja tällä tavoin Lerchen ura sai lisää nostetta ulkomailta. Kriitikoiden kehumasta levystä tuli myyntimenestys ja Lerche sai kaksi norjalaista Spellemann-ehdokkuutta. Lisäksi hän voitti Vuoden tulokas -palkinnon (Årets Nykommer) kotimaassaan. Levy myi kultaa ja moni ulkomainen kriitikko ja julkaisu ehdotti sitä vuoden parhaaksi albumiksi. "Faces Down" julkaistiin lopulta myös Yhdysvalloissa syksyllä 2002 ja levyn ehkä tärkein tunnustus tuli Rolling Stone -lehdeltä, joka kirjoitti levyn olevan vuoden parhaimmistoa ja ehdotti sitä vuoden aikana julkaistujen levyjen kymmenen parhaimman joukkoon. Lerche esiintyi seuraavan kahden vuoden aikana useasti Yhdysvalloissa, samalla nauhoittaen uutta levyään Bergenissä.


title: Sondre Lerche

text: "Two Way Monologue" julkaistiin talvella 2004 ja se oli, jos mahdollista, edeltäjäänsä kehutumpi ja hiotumpi. Levy sai yhden Spellemann-ehdokkuuden, myi kultalevyn verran ja moni levyn kappaleista soi tiiviisti radiossa. Lerchen toisesta levystä tuli Yhdysvalloissa menestys ja hän soitti maailmankiertueensa aikana useasti yhdysvaltaisilla lavoilla. Englannissakin Lerche esiintyi tiuhaan ja englantilainen musiikkilehti Uncut valitsi "Two Way Monologuen" yhdeksi vuoden parhaimmista. Vuoden 2004 European Music Awardsissa Lerche oli ehdokkaana Paras pohjoismainen artisti -kategoriassa. Yksi Lerchen uran kohokohdista oli kuitenkin brasilialaisen Milton Nascimienton, Lerchen inspiraationlähteen, henkilökohtainen kutsu soittaa yhdessä Kongsberg Jazzenissa. Lerchen onnistunut vuosi päättyi koskettavaan esiintymiseen Nobelin rauhanpalkinnon konsertissa Oslossa yhdessä Norjan radion orkesterin Kringkastingsorkesteretin kanssa joulukuussa 2004.


title: Sondre Lerche

text: Lerche muutti New Yorkiin talvella 2005 työstääkseen uutta albumiaan, mutta työ keskeytyi Elvis Costellon pyydettyä Lercheä mittavan Yhdysvaltain-kiertueensa erikoisvieraaksi. Lisäksi Lerche esiintyi yhdysvaltalaisen Grammy-palkitun soul-tuottajan, säveltäjän, esiintyjän ja muusikon Raphael Saadiqin (Prince, D’Angelo, Mary J. Blige) kanssa Los Angelesissa.


title: Sondre Lerche

text: New Yorkissa työskentelyn tuloksena syntyi kaksi tummanpuhuvaa levyä. Ensiksi julkaistu "Duper Sessions" nauhoitettiin The Faces Down Quartetin kanssa Bergenissä ja levyn tuottajana toimi jälleen Jørgen Træen. Spontaani ja konstailematon nauhoitus Bergenissä oli odottamaton nauhoitustapa jazzhenkiselle popmusiikille ja levy saikin osakseen ihailua ja hämmennystä. Tunteet olivat luultavasti tuttuja myös Lerchelle itselleen, sillä levy nousi viiden myydyimmän albumin kärkeen sekä muusikon kotimaassa Norjassa että Yhdysvaltain Billboard’s Contemporary Jazz Chartissa.


title: Sondre Lerche

text: Lerche aloitti seuraavan levynsä, "Phantom Punchin", nauhoitukset jo samalla viikolla kun "Duper Sessions" julkaistiin Yhdysvalloissa. Tukijoukkoina olivat tuttu bergeniläinen miehistö The Faces Down Quartet sekä amerikkalainen tuottaja ja Grammy-voittaja Tony Hoffer (Beck, Depeche Mode, Phoenix). Melodisesti kekseliäästä levystä tuli eräänlainen edeltäjänsä tiedostamaton vastakohta, sillä se oli aggressiivinen ja energinen. Lerche ja The Faces Down kiersivät albumin tiimoilta neljällä mantereella ja Yhdysvalloissa lämmittelijänä toimi Lerchen norjalainen kollega Thomas Dybdahl.


title: Sondre Lerche

text: Lerche oli jo seuraavan projektinsa parissa talvella 2007, vaikka "Phantom Punch" jatkoi edelleen voittokulkuaan. Elokuvaohjaaja ja -käsikirjoittaja Peter Hedges (About a Boy, Gilbert Grape) oli jo vuonna 2006 ottanut Lercheen yhteyttä pyytääkseen tätä uuden elokuvansa "Dan In Real Lifen" musiikin pääasialliseksi säveltäjäksi. Hedges sai tuekseen Walt Disney Picturesin ja alalle uudesta Lerchestä tuli yksi nuorimmista säveltäjistä, joka oli saanut säveltää musiikkia suureen Hollywood-tuotantoon.


title: Sondre Lerche

text: Muun muassa Juliette Binochen ja Steve Carellin tähdittämästä elokuvasta julkaistiin myyntimenestykseksi kohonnut soundtrack-levy, joka sisältää niin aiemmin julkaistua Lerchen materiaalia kuin elokuvaa varten sävellettyjä kappaleita. Lerche esiintyi vahvasti myös Norah Jonesin yhtyeen lämmittelijänä "Late Show with David Lettermanissa". "Dan In Real Lifen" DVD-julkaisulla on Lerchen elokuvamusiikin teosta kertova dokumentti.


title: Sondre Lerche

text: Lerche aloitti kuudennen levynsä, "Heartbeat Radion", kirjoittamisen vuonna 2008 julkaistuaan kolme levyä kahden ja puolen vuoden sisällä ja kierrettyään levyn tiimoilta jatkuvasti. Hän palasi Bergeniin nauhoittamaan levyä, jonka tuottajana toimi tällä kertaa Faces Down -kitaristi Kato Ådland ja jonka Joe Chiccarelli (U2, White Stripes, The Shins) miksasi Brooklynissa. Levystä tuli eklektisesti rakennettu kunnianhimoinen ja tarttuva poplevy, joka oli eräänlainen yhteenveto Lerchelle ominaisista teemoista ja tyyleistä.


title: Sondre Lerche

text: Amerikkalainen lehdistö oli uudesta levystä ehkä enemmän innoissaan kuin koskaan aiemmin ja lehdet The New York Times, The New Yorker, The Washington Post, Los Angeles Times ja Spin kirjoittivat siitä ylistäviä arvioita. Lisäksi "Heartbeat Radio" sai Spellemanne-ehdokkuuden Norjassa. Lerche soitti kiertueellaan yli tuhat konserttia pienestä asti tutuksi tulleella tyylillä ollen yksin lavalla. Kiertue vei hänet rock-klubeille ympäri maailman, kuten Los Angelesin Hollywood Bowliin ja Lontoon Royal Albert Halliin. Lerchestä kehkeytyi peloton, luova ja energinen kitaristi ja laulaja, joka viihtyy hyvin yksin lavalla ottaen vahvan yhteyden yleisöönsä.


title: Sondre Lerche

text: MTV ja Rolling Stone arvioivat Lerchen esiintymisen parhaaksi Big Star -vokalistin ja lauluntekijän Alex Chiltonin muistokonsertissa maaliskuussa 2010. Kolme päivää Chiltonin kuoleman jälkeen järjestetyssä konsertissa Lerche esitti koko maailman musiikkialan edessä klassikon ”Ballad of El Goodo” South By Southwestissä Texasin Austinissa yhdessä Big Star -yhtyeen jäsenten kanssa. Samassa kuussa Lerche nousi Carnegie Hallin lavalle yhdessä Patti Smithin kanssa ja esiintyminen oli New York Timesin mukaan The Whon kunniaksi järjestetyn konsertin kohokohta.


title: Sondre Lerche

text: Samalla kun Lerche sävelsi materiaalia seitsemännelle albumilleen, hän suostui jälleen myös elokuvaprojekteihin. Kate Barkerin lyhytelokuvat "Faultlines" ja "Snapshots", joissa molemmissa kuultiin Lerchen musiikkia, olivat ehdolla Cannesin elokuvajuhlien lyhytelokuvakategorioissa vuosina 2009 ja 2010. Kun Paramount Pictures tarvitsi "Dinner For Schmucks" -elokuvaan korvaajan The Beatlesin klassikolle ”Fool on the Hill”, se otti yhteyttä Lercheen, joka sävelsi elokuvaa varten kappaleen ”Dear Laughing Doubters”.


title: Sondre Lerche

text: Lerche on myös esiintynyt Walt Disney Picturesin "Muppets: The Green Album" -levyllä Weezerin, My Morning Jacketin, OK Go:n ja Andrew Birdin kanssa. Albumi ylsi Billboard–listan sijalle 10.


title: Sondre Lerche

text: Kesän 2011 alussa Lerche julkaisi omaa nimeänsä kantavan levyn ja se oli myös ensimmäinen oman levy-yhtiön, Mona Recordsin, kanssa tehty julkaisu. Levy-yhtiö teki Tellé Recordsin kanssa yhteistyötä Skandinaviassa ja Euroopassa ja albumi nousi ensimmäisellä myyntiviikollaan Billboardin Top 200 -listalle. Levyn tuottivat Kato Ådland ja Nicolas Vernhes (Animal Collective, Spoon, Dirty Projectors) ja sillä kuultiin soittajia yhtyeistä Midlake ja Regina Spektor. Tyyliltään levy on edeltäjiinsä verrattuna riisutumpi ja kokeilevampi ja se on Lerchen albumeista kriitikoiden eniten kehuma. Lerche kiersi levyn tiimoilta sekä Yhdysvalloissa että Euroopassa ja esiintyi toistamiseen "The Late Show with David Lettermanissa" marraskuussa 2011.


title: Sondre Lerche

text: Keväällä 2012 Lerche osallistui norjalaiseen "The Voice" -musiikkikilpailuun yhtenä ohjelman tuomareista. Ohjelmaa esitettiin Norjan TV2:lla.


title: Kaikki unelmani

text: Kaikki unelmani (televisioesityksessä käytetty myös nimä Paras kaikista; ) on Jean Negulescon ohjaama yhdysvaltalainen romanttinen draamaelokuva vuodelta 1959. Draaman pääosissa ovat Hope Lange, Diane Baker, Suzy Parker, Stephen Boyd, Louis Jourdan, Robert Evans ja Joan Crawford. "Kaikki unelmani" kertoo kolmen naisen urista ja yksityiselämistä. Naiset jakavat pienen asunnon New Yorkissa ja työskentelevät yhdessä sihteereinä taskukirjakustantamofirmassa. 20th Century Fox toimi elokuvan tuotantoyhtiönä ja jakelijana.


title: Kaikki unelmani

text: "Kaikki unelmani" perustuu Rona Jaffen romaaniin "Kaikki minun unelmani" ("The Best of Everything") vuodelta 1958. Romaanin pohjalta Edith Sommer ja Mann Rubin laativat käsikirjoituksen. Jerry Wald toimi elokuvan tuottajana ja Alfred Newman säveltäjänä. "Kaikki unelmani" -elokuvan sävellykset olivat Newmanin viimeiset 20th Century Foxille, jonka kanssa hänellä oli kahdenkymmenen vuoden sopimus. Newman lähti Foxilta vuonna 1960, jonka jälkeen hän toimi freelancerina.


title: Kaikki unelmani

text: "Kaikki unelmani" sai kaksi Oscar-ehdokkuutta vuonna 1960.


title: Kaikki unelmani

text: Caroline Bender (Hope Lange) on kunnianhimoinen nuori sihteeri kirjakustantamossa. Jonkun jätettyä Carolinen, hän löytää lohtua toimittaja Mike Ricen (Stephen Boyd) sylistä. Gregg Adams (Suzy Parker) on konekirjoittaja ja aloitteleva näyttelijä, joka on rakastunut teatteriohjaaja David Savageen (Louis Jourdan). Kun ohjaaja jättää hänet, Adams tuhoutuu sisältä. Adams putoaa paloportailta ja kuolee.


title: Kaikki unelmani

text: April Morrison (Diane Baker) huomaa olevansa raskaana ja hyppää autosta, kun hänen syntymättömän lapsensa isä Dexter Key (Robert Evans) vaatii aborttia. Kaikki kolme naista ovat toimittaja Amanda Farrowin (Joan Crawford) alaisuudessa. Farrow on vaativa ammattilainen ja turhautunut nainen, joka avioituu ja jättää firman. Hän kuitenkin palaa takaisin, kun huomaa, että yksinkertainen koti- ja avioelämä ei ole hänen mieleensä.


title: Kaikki unelmani

text: Huhtikuussa vuonna 1958 tuottaja Jerry Wald 20th Century Foxilta ilmoitti, että hän oli ostamassa samannimisen romaanin oikeuksia. Ensimmäisessä haastattelussaan Wald sanoi elokuvasovituksesta: "Elokuvassa on kymmenen roolia nuorille ihmisille ja toivon saavani joitain meidän erinomaisia näyttelijöitämme, kuten Lee Remickin, Hope Langen, Diane Varsin, Suzy Parkerin, Robert Evansin, Lee Philipsin ja Bob Wagnerin." Roolituksen varhaisessa vaiheessa Wald mainitsi myös Joanne Woodwardin, Audrey Hepburnin, Lauren Bacallin ja Margaret Trumanin. Marraskuussa vuonna 1958 Rona Jaffe myi virallisesti hänen kirjansa oikeudet 100 000 dollarilla. Hän ei halunnut olla osana käsikirjoituksen laatimisessa, vaan hänen aikomuksenaan oli esiintyä elokuvassa. Hän sanoi, että halusi esiintyä elokuvassa lyhyesti sivuosassa.


title: Kaikki unelmani

text: Martin Rittin piti alun perin ohjata elokuvan, mutta hänet korvattiin Jean Negulescolla tammikuussa vuonna 1959. Kertoman mukaan Ritt oli järkyttynyt Suzy Parkerin palkkaamisesta. Ritt kiisti tämän huhun ja sanoi, että käsikirjoitus ei ollut hänen heiniään. Parker hyväksyi tekemään elokuvan, kun Parker sai tietää Waldin olevan sairas. Parker ilmoittautui töihin tammikuussa 1959. Parker olisi ottanut roolin vastaan jo kesällä 1958, mutta tällöin murtunut käsi esti häntä ottamasta sitä. Parker näyttelee elokuvassa neuroottista näyttelijää, josta hän kommentoi: "Tiedän tyypin erittäin hyvin."


title: Kaikki unelmani

text: Roolituksen aikana useita näyttelijöitä harkittiin, palkattiin ja korvattiin. Elokuussa vuonna 1958 Diane Varsi, Lee Remick ja Suzy Parker olivat kiinnitetty näyttelemään elokuvassa, mutta Varsi ja Remick molemmat vetäytyivät projektista. Remickin oli joutunut jättämään tuotannon terveysongelmien takia alkuvuodesta 1959. Syyskuussa vuonna 1958 Julia Meade sitoutui elokuvaan aikomuksenaan tehdä elokuvadebyyttinsä. Lopulta hän ei esiinnykään elokuvassa. Tammikuussa vuonna 1959 tuntematon näyttelijätär Diane Hartman palkattiin Barbaran rooliin, mutta hänet myöhemmin korvattiin Martha Hyerilla. Maaliskuussa 1959 Jack Warden hyväksyi esiintymään sivuroolissa, mutta lopulta hän ei esiinnykään elokuvassa. Alle kuukausi myöhemmin Jean Peters suunnitteli tekevänsä comebackin tämän elokuvan kautta. Jos Petersiä ei olisi korvattu, "Kaikki unelmani" olisi ollut hänen viides elokuvansa Negulescon ohjauksessa. Maaliskuussa 1959 yhteen pääosarooliin palkattiin June Blair, mutta hänet korvattiin toisella näyttelijällä.


title: Kaikki unelmani

text: Joan Crawford palkattiin elokuvaan Amanda Farrowin rooliin toukokuussa 1959 kymmenen päivää ennen kuvauksien alkamista. Näihin aikoihin Crawford oli lähes rahaton ja sen takia hyväksyi ensimmäistä kertaa sivuosan elokuvassa, jotta saisi maksettua velkansa. Crawfordin rahatilanne oli heikentynyt kovasti aviomiehensä Alfred Steelen kuoleman jälkeen. Hän kommentoi roolistaan: "Olen valkokankaalla ainoastaan seitsemän minuuttia. Mutta minä pidin osasta ja haluan tehdä muita elokuvia ja televisioelokuvia, jos löydän sellaisia mistä pidän." Crawford oli vastikään tullut valituksi PepsiCon hallitukseen ja Crawford oli aikonut viettää suurimman osan ajastaan edistää virvoitusjuomajättiläistä.


title: Kaikki unelmani

text: "Kaikki unelmani" -elokuva kuvattiin CinemaScope-menetelmällä 1,9-2,5 miljoonan dollarin budjetilla. Elokuvan kuvaukset alkoivat toukokuussa 1959 ja päättyivät heinäkuussa 1959. "Kaikki unelmani" kuvattiin kokonaisuudessaan New Yorkissa. Elokuvan kuvauspaikkoina oli Manhattanilla sijaitsevat Central Park, Alfred E. Smith Houses, Sheridan Square ja Seagram Building. Elokuvaa kuvattiin myös New Yorkin Long Islandilla.


title: Kaikki unelmani

text: "Kaikki unelmani" sai ensi-illan Yhdysvalloissa New Yorkissa 8. lokakuuta vuonna 1959; maanlaajuinen ensi-ilta oli seuraavana päivänä 9. lokakuuta. Suomessa 15. tammikuuta vuonna 1960. Elokuva tuotti Yhdysvalloissa 3,5 miljoonaa dollaria.


title: Kaikki unelmani

text: 9. lokakuuta vuonna 1959 ilmestyneessä "The New York Timesissa" kriitikko Howard Thompson luonnehti elokuvaa muun muassa komeaksi, Negulescon ohjauksen olevan kunnioitettavaa ja roolituksen olevan erinomainen. Lisäksi hän kehui Crawfordin roolisuoritusta erikseen. Muutenkin Crawfordin pieni sivurooli elokuvassa herätti eniten huomiota. Crawfordin rooli oli ollut isompi, mutta useat hänen kohtauksensa – vastanäyttelijä Diane Bakerin mukaan myös loistavasti näytelty humalakohtaus – leikattiin, joka kuulemma johtui elokuvan pituudesta. Kohtaus on kuitenkin säästetty ja on osana DVD-julkaisun lisämateriaalia.


title: Kaikki unelmani

text: "Kaikki unelmani" sai kaksi Oscar-ehdokkuutta parhaasta kappaleesta (sävellys Alfred Newman ja sanoitus Sammy Cahn laulusta "The Best of Everything") ja parhaasta puvustuksesta (Adele Palmer) vuonna 1960.


title: Kaikki unelmani

text: "Kaikki unelmani" -elokuvan menestyksen ansiosta lyhytikäistä samaa nimeä kantavaa saippuasarjaa esitettiin ABC-kanavalla vuonna 1970.


title: Kaikki unelmani

text: "Kaikki unelmani" on julkaistu VHS:lle 1. marraskuuta vuonna 1995 ja DVD:lle 24. toukokuuta vuonna 2005. Elokuvaan sävelletyn musiikin on Film Score Monthly julkaissut CD:lle vuonna 2002.


title: Salli Katila

text: Salli Katila (24. heinäkuuta 1903 Pori – 22. maaliskuuta 1975 Pori) oli suomalainen kirjailija.


title: Harry Palmberg

text: Harry Henrik Palmberg (13. joulukuuta 1891 Viipuri - 8. elokuuta 1971 Helsinki) oli suomalainen ruotsin kielellä kirjoittanut kirjailija, joka käytti myös nimimerkkiä "Patsch".


title: Realm of the Mad God

text: Realm of the Mad God on massiivinen moninpeli, jonka on luonut Wildshadow Studios (fuusioitui Kabamiin kesäkuussa 2012) ja Spry Fox. Sen betaversio tuli julkiseen lataukseen tammikuussa 2010 ja selainversio julkaistiin kesäkuun 20. 2011. Helmikuussa 2012 pelistä tulivat Windows ja Mac -versiot. Vuonna 2016 pelin osti Deca Games.


title: Realm of the Mad God

text: Peli on ilmaispeli ja rahoitetaan mikrotransaktioilla, joilla voi ostaa mm. korkeatasoisia varusteita tai vain pelin osien ulkonäköön vaikuttavia muutoksia (kuten skinejä).


title: Realm of the Mad God

text: Pelaaja liikkuu pelissä 8-bit-tyylisillä grafiikoilla toteutetussa 2D-pelimaailmassa.


title: Realm of the Mad God

text: Realm of the Mad God on ammuntapeli jonka päätavoitteena on vihollisten tappaminen, mikä antaa pelaajille mainetta, kokemuspisteitä ja varusteita. Pelissä on tehtäviä jotka läpäistäkseen on tapettava tiettyjä vihollisia, minkä lisäksi on myös erikoistehtäviä, joita kutsutaan "tapahtumiksi" () . Pelin päävihollinen on Oryx the Mad God, jonka pelaaja kohtaa läpäistyään muut tehtävät.


title: Realm of the Mad God

text: Pelissä ei voi tappaa muita pelaajia, vaan ainoastaan tietokoneohjattuja vihollisia. Erona useimpiin moninpeleihin on myös että pelaajien voittaessa vastustajan kaikki pelaajat saavat kaikki kokemuspisteet eikä niitä jaeta, mikä tukee yhteistyötä pelissä.


title: Realm of the Mad God

text: Realm of the Mad God on ns. "Perma death" -peli, eli pelaajan hahmon (ei käyttäjän) kuollessa pelissä tapahtunut edistyminen ja kerätyt tavarat häviävät. Pelissä on myös pankki, johon voit viedä tavaroitasi säilytykseen, mikä pitää ne turvassa.


title: Jenni Ahtiainen

text: Jenni Ahtiainen (s. 1976 Pori) on suomalainen asuste- ja korusuunnittelija. Solmioihin, huiveihin ja muihin kaulavaatteisiin erikoistuneella Ahtiaisella on ollut oma tuotemerkki gTie vuodesta 2007 lähtien.


title: Jenni Ahtiainen

text: Tervakoskella nykyään asuva Ahtiainen on opiskellut Taideteollisessa korkeakoulussa ja työskennellyt aikaisemmin graafisena suunnittelijana. Hänen asusteisiinsa ovat pukeutuneet useat koti- ja ulkomaiset julkisuuden henkilöt. Yhdysvalloissa Ahtiaisen tuotantoa on ollut esillä Golden Globe- ja Oscar-gaaloissa. Suomessa hänen suunnittelemiaan asuja ovat itsenäisyyspäivän vastaanotolla pitäneet muun muassa Ville Valo, Lauri Tähkä ja Michael Monroe.


title: Jenni Ahtiainen

text: Usein nahkaa materiaalinaan käyttävä Ahtiainen on suunnitellut myös puvustuksia musiikkivideoille sekä teatteriin ja tanssijoille. Vuonna 2012 hän suunnitteli Porispere-rockfestivaalille oman kiltin ja maaliskuussa 2013 esiteltiin Ahtiaisen miehille suunnattu häämallisto.


title: Jenni Ahtiainen

text: Ahtiainen työllistää asusteidensa valmistuksessa mielenterveyskuntoutujia, joille työstä maksetaan 12€ päiväpalkkaa.


title: Kolmion sisään piirretty ympyrä

text: Kolmion sisälle piirretty ympyrä eli kolmion sisäympyrä tarkoittaa geometriassa kolmion kolmea sivua sen sisäpuolelta sivuavaa ympyrää. Kolmion sivut ovat tällöin ympyrän tangentteja. Sama ympyrä saadaan, kun kolmion sisälle piiretään suurin sinne mahtuva ympyrä. Tällainen ympyrä on kolmiolla aina olemassa.


title: Kolmion sisään piirretty ympyrä

text: Ympyrän keskipiste on samalla kolmion kulmanpuolittajien leikkauspiste "I". Piste "I" on yhtä kaukana, siis ympyrän säteen "r" etäisyydellä, kustakin kolmion sivusta. Keskipiste on eräs kolmion merkillisistä pisteistä ja se on luetteloitu "Kimberlingin pisteiden luetteloon" tunnuksella formula_1


title: Kolmion sisään piirretty ympyrä

text: Kun sisäympyrän sivuamispisteet yhdistetään sivujen vastaisiin kärkiin, leikkaavat kaikki kolme janaa Gergonnen pisteessä (formula_2).


title: Kolmion sisään piirretty ympyrä

text: Kolmion sivun pituudet formula_3, formula_4 ja formula_5 sekä kolmion piirin pituuden puolikas formula_6.


title: Kolmion sisään piirretty ympyrä

text:
Kolmion ala A voidaan laskea Heronin kaavalla
Ala voidaan myös laskea
jolloin sisään piirretyn ympyrän säde r on


title: Pola Oloixarac

text: Pola Oloixarac (s. 1977 Buenos Aires) on argentiinalainen kirjailija, journalisti ja kääntäjä. Hän on opiskellut filosofiaa Buenos Airesin yliopistossa ja kirjoittamista Iowan yliopistossa. Oloixaracin esikoisromaani "Kesyttömät teoriat" () ilmestyi vuonna 2008 pikkukustantamon julkaisemana ja myi parissa kuukaudessa painoksen loppuun. Suomeksi romaani ilmestyi 2012 Einari Aaltosen kääntämänä ja Sammakon kustantamana.


title: Barbro Mörne

text: Signe Barbro Mörne (6. helmikuuta 1903 Espoo – 1987 Kauniainen) oli suomalainen Kauniaisissa asunut kirjastonhoitaja ja ruotsin kielellä kirjoittanut kirjailija.


title: Barbro Mörne

text: Barbro Mörnen vanhemmat olivat kirjailija Arvid Mörne ja Signe Mörne. Hän pääsi ylioppilaaksi 1922 ja suoritti kirjastoalan kurssin 1934. Mörne toimi Helsingin kaupunginkirjaston virkailijana 1927–1966 ja amanuenssina 1937–1966.


title: Barbro Mörne

text: Mörnen kirjalliseen tuotantoon kuului pääasiassa luontoaiheisia runoja. Hän kirjoitti lisäksi satuja.


title: Barbro Mörne

text: Barbro Mörnen veli Håkan Mörne oli myös kirjailija ja sisar Gudrun Mörne oli toimittaja ja lastenkirjailija.


title: Rossija-turnaus 1972

text: Rossija-turnaus 1972 (Russian Government Cup) oli sanomalehti "Rossijan" järjestämä jääpalloturnaus, joka pelattiin Uljanovskissa 15.-18. tammikuuta 1972. Turnauksen voitti Neuvostoliitto.


title: Onxnenäälasit?

text: "Onxnenäälasit?" on Petri Nygårdin studioalbumilta julkaistu single. Siitä on kuvattu myös musiikkivideo. Se julkaistiin 20. marraskuuta 2012 .


title: Rossija-turnaus 1976

text: Rossija-turnaus 1976 (Russian Government Cup) oli sanomalehti "Rossijan" järjestämä jääpalloturnaus, joka pelattiin Habarovskissa 22.-25. tammikuuta 1976. Turnauksen voitti Neuvostoliitto.


title: Ohara

text: Ohara () on ikebanan koulukunta. Sen perusti Unshin Ohara () 1895-luvun lopussa Japanin länsimaisille vaikutteille avautumisen aikana. Unshin Ohara otti käyttöön laakeat astiat ikebana-asetelmissa vastauksena länsimaalaisten tuolien ja korkeiden pöytien yleistymiseen japanilaisissa kodeissa, ja edisti myös länsimaalaisten kasvien käyttöä ikebanassa. Ohara-koulun päätyylit ovat laakean astian asetelmat ("moribana") ja korkean astian asetelmat ("heika"), jotka jaetaan vielä viiteen alatyyliin: pystysuuntaiset, vinosuuntaiset, laskeutuvat, taivaiset ja kontrastiasetelmat. Koulukunta korostaa ainoana sääntönään asettelijan kasvia kohtaan tuntemien tunteiden ilmaisemista ja perustaa asetelmat neljälle eri metodille: väri, massan efekti, linja ja abstraktius.


title: Ohara

text: Ohara-koulukunnan johtajina ovat toimineet:


title: Rossija-turnaus 1978

text: Rossija-turnaus 1978 (Russian Government Cup) oli neljäs sanomalehti "Rossijan" järjestämä jääpalloturnaus, joka pelattiin Kemerovossa 24.-28. tammikuuta 1978. Turnauksen voitti Neuvostoliitto.


title: Lutjaninae

text:
Lutjaninae on ahvenkalojen (Perciformes) lahkon ja napsijoiden (Lutjanidae) heimoon kuuluva kalojen alaheimo.
Alaheimoon kuuluu 6 sukua ja 75 lajia.
FishBase


title: Punastuvat morsiamemme

text: Punastuvat morsiamemme () on vuonna 1930 ensi-iltansa saanut Harry Beaumontin ohjaama yhdysvaltalainen draamaelokuva, jonka pääosissa ovat Joan Crawford, Robert Montgomery, Anita Page ja Dorothy Sebastian. Metro-Goldwyn-Mayer oli elokuvan tuotantoyhtiö ja jakelija.


title: Punastuvat morsiamemme

text: "Punastuvat morsiamemme" käsikirjoittivat Bess Meredyth, John Howard Lawson, Edwin Justus Mayer ja Helen Meinardi. Elokuva kuvattiin MGM:n studioilla Kalifornian Culver Cityssä 337 000 dollarin budjetilla. Elokuvasta on 102-, 99- ja 74-minuuttiset versiot.


title: Punastuvat morsiamemme

text: "Punastuvat morsiamemme" sai ensi-iltansa Yhdysvalloissa 19. heinäkuuta vuonna 1930 ja Suomessa 14. syyskuuta vuonna 1931. "Punastuvat morsiamemme" oli sekä taloudellinen että kriittinen menestys; elokuva tuotti yhteensä 1 211 000 dollaria, joista 874 000 dollaria Yhdysvalloissa. Joan Crawford oli sen ajan yksi tuottavammista näyttelijöistä ja MGM:n suurin kassamagneetti.


title: Punastuvat morsiamemme

text: "Punastuvat morsiamemme" on elokuvien "Tanssivat tyttäremme" (1928) ja "Puolineitseitä" (1929) jatko-osa. "Tanssivat tyttäremme" -elokuvassa näyttelivät myös Joan Crawford, Anita Page ja Dorothy Sebastian. "Puolineitseissä" Sebastian ei ollut mukana, mutta palasi kolmanteen osaan. Kaksi edellistä elokuvaa ovat mykkäelokuvia, kun taas "Punastuvat morsiamemme" on äänielokuva.


title: Punastuvat morsiamemme

text: "Punastuvat morsiamemme" on Crawfordin neljäs äänielokuva, mutta hän on tehnyt kymmeniä mykkäelokuvia. Elokuvassa Crawford näyttelee Gerryä, myyjätärtä, joka on rakastunut tavaratalon perijään. Gerry työskentelee tässä tavaratalossa, joka sijaitsee New Yorkissa. Gerryn kaksi muuta ystävätärtä ja huonetoveria Connie (Page) ja Franky (Sebastian) yrittävät myös hurmata rikkaita miehiä.


title: Punastuvat morsiamemme

text: "Punastuvat morsiamemme" -elokuvan aikaan MGM alkoi kehitellä Joan Crawfordille "hienostunutta" imagoa, eikä jatkaa Crawfordin mykkäelokuvakauden "flapper"-tyttöimagoa.


title: Syklododekanoli

text: Syklododekanoli (CHO) on syklinen alkoholi. Yhdistettä käytetään orgaanisen kemian synteeseissä valmistettaessa hajusteita ja polymeerejä.


title: Syklododekanoli

text: Syklododekanoli on huoneenlämpötilassa kiinteä kiteinen aine. Se ei juurikaan liukene veteen, mutta liukenee paremmin orgaanisiin liuottimiin. Sen reaktiot ovat tyypillisiä sekundäärisille alkoholeille, väkevien happojen kanssa se dehydrautuu, jolloin muodostuu syklododekeenia, karboksyylihappojen ja happoanhydridien kanssa se reagoi muodostaen estereitä.


title: Syklododekanoli

text: Syklododekanolin valmistus lähtee syklododekatrieenistä, joka vedytetään syklododekaaniksi. Syklododekaani voidaan tämän jälkeen hapettaa syklododekanoliksi. Puhdasta syklododekanolia saadaan käytettäessä hapetuskatalyyttinä kupari-kromiseosta 160 °C:ssa ja korotetussa paineessa. Toinen tapa valmistaa yhdistettä on syklododekaanin hapetus ilmalla boorihapon toimiessa katalyyttinä. Tällöin muodostuu syklododekyyliboraattia ja syklododekanonia. Syklododekyyliboraatti tislataan erilleen ja siitä saadaan syklododekanolia emäskatalysoidun hydrolyysin avulla.


title: Syklododekanoli

text: Syklododekanolia käytetään valmistettaesa sen eettereitä ja estereitä, jotka ovat hajusteteollisuuden käyttämiä aineita. Syklododekanoli voidaan hapettaa syklododekanoniksi, josta valmistetaan laurolaktaamia ja edelleen polyamideja, tai typpihapon avulla hapettamalla dodekaanidihapoksi.


title: Panagjurište

text: Panagjurište () on Pazardžikin alueella, Bulgariassa sijaitseva kunta. Se sijaitsee 90 kilometrin päässä Bulgarian pääkaupungista Sofiasta.


title: Gressbanen

text: Gressbanen ("Gressbanen ved Holmen i Aker") on Oslossa Vestre Akerin kaupunginosassa sijaitseva jalkapallokenttä ja tekojäärata. Se toimii jää- ja jalkapalloseura IF Readyn kotiareenana.


title: Gressbanen

text: Vuonna 1919 valmistunut Gressbanen oli myös Norjan jalkapallomaajoukkueen kotikenttä vuosina 1919–1927, jonka jälkeen se siirtyi pelaamaan nykyisinkin käyttämälleen Ullevaalin stadionille. Yleisöennätys syntyi vuonna 1919 pelatussa Norjan ja Hollannin välisessä jalkapallo-ottelussa, jota oli seuraamassa 17 000 katsojaa. Yhteensä Norjan jalkapallomaajoukkue pelasi stadionilla 17 A-maaottelua.


title: Rossija-turnaus 1982

text: Rossija-turnaus 1982 (Russian Government Cup) oli kuudes sanomalehti "Rossijan" järjestämä jääpalloturnaus, joka pelattiin Syktyvkarissa 6.-9. helmikuuta 1982. Turnauksen voitti Neuvostoliitto.


title: Pääkaupunkiseudun Yrittäjät

text: Pääkaupunkiseudun Yrittäjät (PSY) on Suomen Yrittäjien aluejärjestö, jossa on yli 5 000 jäsentä. Aluejärjestöön kuuluvat paikallisyhdistykset: Espoon Yrittäjät, Kauniaisten Yrittäjät, Vantaan Yrittäjät. Pääkaupunkiseudun Yrittäjien tavoitteena on vaikuttaa alueellisesti yrittämisen edellytysten parantamiseksi, jotta menestyvien yritysten ja yrittäjien määrä alueella lisääntyy ja yrittäjien taloudellinen ja sosiaalinen asema paranee.


title: Rossija-turnaus 1984

text: Rossija-turnaus 1984 (Russian Government Cup) oli seitsemäs sanomalehti "Rossijan" järjestämä jääpalloturnaus, joka pelattiin Kemerovossa 3.-7. helmikuuta 1984. Turnauksen voitti Neuvostoliitto maalieron turvin.


title: Smörgåsbord

text: Smörgåsbord eli ruotsalainen seisova pöytä on perinteinen ruotsalainen alkuruoka, mutta 1960-luvulta lähtien se on ollut yhteisnimitys buffetaterialle, johon sisältyy silliä ja snapseja. Tämän seurauksena aterialla tarjotaan suurempi määrä erilaisia ruokalajeja, kuten salaatteja, leikkeleitä, lämpimiä ruokalajeja, juustoa ja jälkiruokia.


title: Smörgåsbord

text: Seisova pöytä yhtenä ateriana koostuu lämpimistä ja kylmistä ruokalajeista, jotka katetaan pöytään. Lämpimiin ruokalajeihin kuuluu usein munakkaita, gratiineja, makkaroita, lihapullia, hyytelöitä ja vanukkaita. Lihaleikkeleitä, savustettua lohta, ankeriasta ja makrillia sekä pateita on myös usein. Perunoita ja vihanneksia ei ole paljon, päinvastoin kuin buffetissa, jossa perunagratiineja ja salaatteja esiintyy enemmän.


title: Smörgåsbord

text: Smörgåsbord on 1800-luvun ruokalaji, joka kehittyi porvariston viinapöydästä. Tämä viinapöytä oli suosittu alkuruoka 1500-luvulta 1800-luvun puoliväliin. Smörgåsbord, joka sisältää enemmän ruokalajeja kuin viinapöytä, alkoi 1800-luvun ensimmäisellä puoliskolla, ja siihen kuului uusia majoneesilajeja ja säilykkeitä mutta myös teollistumisen myötä uusia kalasäilykkeitä ja munakkaita.


title: Smörgåsbord

text: Seisovasta pöydästä tuli hyvin suosittu rautatieasemien ravintoloissa ennen kuin junissa alkoivat toimia ravintolavaunut 1900-luvun alussa.


title: Smörgåsbord

text: 1960-luvun puoliväliin saakka smörgåsbord oli suosittu alkuruoka, jota tarjottiin päivittäin useimmissa ravintoloissa mutta myös suuremmissa kekkereissä kotona. Smörgåsbordista oli kahta makumuunnelmaa: se, jota tarjottiin ympäri vuoden, ja erityinen jouluinen seisova pöytä (ruotsiksi "julsmörgåsbord"). Molemmissa muunnelmissa oli tiettyjä yhteisiä ruokalajeja, kuten sylttyä, silliä, juustoa, voita, leipää ja snapseja. Jotkin ruokalajit olivat kuitenkin selkeästi erilaisia: esimerkiksi janssoninkiusaus ja munakkaat kuuluivat vain tavalliseen seisovaan pöytään eivätkä jouluun, kun taas riimisuolattua kinkkua ja maksapasteijaa löytyi vain jouluisesta seisovasta pöydästä.


title: Smörgåsbord

text: Smörgåsbord muuttui alkuruuasta yhdeksi ruokalajiksi ja kokonaiseksi ateriaksi 1900-luvun toisella puoliskolla ravintoloitsija Tore Wretmanin Tukholman Operakällarenissa vuonna 1961 uudelleenlanseeraaman seisovan pöydän huomattavasta vaikutuksesta. Wretman suositteli myös, että ateria syötäisiin viidessä ”vuorossa”. Tämä järjestys ei ollut aikaisemmin tunnettu. Vuoroilla tarkoitetaan, että kussakin vuorossa keskitytään tiettyyn osaan seisovaa pöytää. Esimerkiksi silli kuuluu ensimmäiseen aterian aloittavaan vuoroon ja jälkiruoka aterian viidenteen lopettavaan vuoroon. Seisova pöytä kasvoi paljon kattavuudeltaan 1960-luvulta eteenpäin ja sai uudeksi osakseen jälkiruoan. Seisovan pöydän ja jouluisen seisovan pöydän (nykyisin kutsutaan myös joulupöydäksi, ruotsiksi "julbord") väliset erot jäivät pois samaan aikaan, kun lisättiin uusia ruokalajeja, kuten vihannesruokalajeja mutta myös äyriäis- ja kanaruokia. 1970-luvulta eteenpäin seisova pöytä oivallettiin myös tarjoilumuotona (vertaa buffetiin tai vastaavaan, jossa alku-, pää- ja/tai jälkiruokia asetetaan esille ja josta noudetaan ruokia oman maun mukaan). Kotona järjestettävä jouluinen seisova pöytä voi tänä päivänä sisältää 20 - 30 ruokalajia ja ravintolassa jopa yli 100 ruokalajia.


title: Smörgåsbord

text: Tukholman vuoden 1912 kesäolympialaisten yhteydessä ravintolat luopuivat seisovan pöydän tarjoamisesta pelkkänä alkuruokana, vaan sen pystyi valitsemaan myös omaksi ruokalajikseen. Olympiavuoden ruokalistoissa lukeekin: Smörgåsbord u.v.s., joka tulee sanoista ”utan vidare spisning” eli ”ilman lisäruokia”.


title: Smörgåsbord

text: Seisova pöytä oli kansainvälisesti tunnettu jo 1900-luvun alussa muun muassa Tukholman vuoden 1912 kesäolympialaisten kautta, ja New Yorkissa oli smörgåsbord-ravintoloita 1920-luvulla. Seisovan pöydän kansainvälinen läpimurto tapahtui vuonna 1939 New Yorkin maailmannäyttelyssä, jossa ruotsalaisella paviljongilla oli pyörivä seisova pöytä ravintolassa nimeltä ”Three Crowns Restaurant”. Siten se liitettiin englannin kieleen sanalla ”smorgasbord”, joka tänä päivänä on synonyymi buffettarjoilulle.


title: Smörgåsbord

text: Sana ”smörgås” on peräisin ajalta, jolloin voi (ruotsiksi "smör") kirnuttiin itse. Kirnutessa maidon pintaan nousi pieniä voikokkareita, jotka ajelehtivat kuin hanhet (hanhi ruotsiksi: "gås"). Voikokkare sopi erinomaisesti leipäviipaleen päälle levitettäväksi. Sanaa ”smörgåsbord” käytetään kuvaannollisessa merkityksessä suuresta ja houkuttelevasta tarjonnasta. Sana on yksi harvoista moderneista ruotsalaisista sanoista, joka on lainattu saksan ja englannin kieleen ("smorgasbord").


title: Lutjanus

text:
Lutjanus on ahvenkalojen ("Perciformes") lahkoon, napsijoiden ("Lutjanidae") heimoon ja Lutjaninae-alaheimoon kuuluva kalasuku.
Sukuun kuuluu 68 lajia.


title: Haudh-en-Nirnaeth

text:
Haudh-en-Nirnaeth, Itkunmäki, toisilta nimeltään Haudh-en-Ndengin, Surmanmäki, oli kuvitteellinen paikka tai muistomerkki J. R. R. Tolkienin luomassa Ardassa, Beleriandin pohjoisosassa, Anfauglithin tasangolla.
Kumpu syntyi, kun Morgothin örkit kokosivat komentajansa käskystä Nirnaeth Arnoediadin taistelussa kaatuneet "eldar"in, "edain"in ja kääpiöt varusteineen suureksi keoksi Anfauglithin tasangolle.
Tolkien kertoo Silmarillionin kolmanteen lukuun kuuluvassa 20. osassa, ettei yksikään Morgothin otus enää polkenut sitä maata, jonka alla eldarin jaedainin miekat murentuvat, ja että Haudh-en-Nirnaeth oli ainoa paikka tuolla tasangolla, jossa ruoho enää autioitumisen jälkeen kasvoi.


title: Tori.fi

text: Tori.fi on internetissä toimiva osto- ja myyntikauppapaikka. Se julkaisee luokiteltuja ilmoituksia maksutta.


title: Tori.fi

text: Suomen suosituimmaksi verkon kauppapaikaksi on noussut Tori.fi, jossa vieraili vuonna 2013 kuukausittain noin 1,3 miljoonaa eri kävijää. Kaiken kaikkiaan suomalaiset kävivät Torissa vuoden 2013 aikana yli 100 miljoonaa kertaa joko ostamassa tai myymässä tavaroita ja selailemassa ilmoituksia.


title: Tori.fi

text: Tori nousi suosituimmaksi verkon vertaiskauppapaikaksi Huuto.netin ohi alkukeväästä 2013 ja sijoittuu nyt suosituimpien suomalaisten verkkosivustojen vertailussa neljänneksi yli 40 miljoonalla viikoittaisella sivulatauksellaan (TNS Metrix, vko 4, 2014).


title: Tori.fi

text: Joulukuussa 2009 avattu Tori.fi on norjalaisen Schibsted-konsernin omistama. Sivusto on osa Schibstedin yli 30 maassa toimivaa luokiteltujen ilmoitusten verkkosivustoketjua, joka on toteutettu Ruotsin suosituimmaksi nousseen Blocket.se -sivuston pohjalta. Schibstedin verkkokauppapaikka on markkinajohtaja myös Ranskassa (Leboncoin.fr) ja Espanjassa (Segundamano.es).


title: Tori.fi

text: Vuonna 2012 Tori.fi-palveluun jätettiin noin 1,7 miljoonaa myydään-, ostetaan- tai annetaan ilmaiseksi -ilmoitusta, mikä on noin 70 % enemmän kuin edellisenä vuonna. Suosituimpia tuoteryhmiä olivat huonekalut ja sisustustarvikkeet sekä autot ja niiden varaosat. Eniten ilmoituksia suhteessa väestömäärään jätettiin Pohjois-Karjalan maakunnasta.


title: Aromanian kieli

text: Aromanian kieli tai Limba Armãneascã (armãneshce, armãneashti, rrămăneshti) on itäromaaninen kieli, jota puhutaan Kaakkois-Euroopassa. Sen puhujia kutsutaan aromanialaisiksi tai vlacheiksi (joka on yleisnimitys Balkanilla asuvista yhteisöistä).


title: Aromanian kieli

text: Sillä on paljon yhteisiä ominaisuuksia modernin romanian kielen kanssa. Kielillä on mm. samanlainen morfologia ja syntaksi sekä suuri yhteinen sanasto, joka periytyy latinasta. Suurin ero romanian ja aromanian välillä ovat eri kielistä peräisin olevat adstraatit eli kahden toisiinsa tasavertaisessa suhteessa olleen kielen välillä lainautumalla muodostuneet lainasanakerrostumat: romania on saanut paljon vaikutteita slaavilaisista kielistä, kun taas aromania on saanut enemmän vaikutteita kreikan kielestä, jonka kanssa sillä on ollut tiiviitä yhteyksiä.


title: Costa Botes

text: Costa Botes (s. 1958 Imbros, Turkki) on uusiseelantilainen elokuvantekijä, joka lienee tunnetuin yhdessä Peter Jacksonin kanssa kirjoittamastaan ja ohjaamastaan elokuvasta "Unohdetut kuvat" (1995) sekä taustadokumenteista, jotka hän teki Jacksonin "Taru sormusten herrasta" -elokuvatrilogian kuvauksista.


title: Costa Botes

text: Botes syntyi Turkissa kreikkalaisille vanhemmille, ja perhe muutti sittemmin Uuteen-Seelantiin. Botes opiskeli elokuvaa Canterburyn yliopistossa Christchurchissä vuosina 1979–1981. Peter Jacksoniin Botes tutustui ensimmäisen kerran vuonna 1986 "Worzel Gummidge Down Under" -televisiosarjan kuvauksissa, joissa Botes toimi kolmantena apulaisohjaajana. Jackson oli tuolloin tekemässä esikoiselokuvaansa "Bad Taste" ja teki "Worzel Gummidgeen" propeiksi muutamia voodoonukkeja.


title: Costa Botes

text: Botesin dokumentit "Tarun sormusten herrasta" kuvauksista julkaistiin vuonna 2006 elokuvasarjan uudelleenjulkaisujen yhteydessä, joskin joiltakin osin ilman Botesin konsultointia lyhennettyinä.


title: Mogami-luokka

text: Mogami-luokka () oli keisarillisen Japanin laivaston neljän aluksen muodostama raskas risteilijäluokka, jonka alukset valmistettiin vuosina 1931–1937. Kaikki luokan alukset tuhoutuivat toisessa maailmansodassa.


title: Mogami-luokka

text: Allekirjoitettuaan Lontoon laivastosopimuksen huhtikuussa 1930, Japani valmisti määritellyn määrän A-luokan eli kahdeksan tuuman tykein varustettuja risteilijöitä. Niin kauan kuin B-luokan eli kuuden tuuman tykein varustettuja risteilijöitä ei rajoitettaisi, maan tilanne ei olisi huolestuttava, koska tonnistoraja oli 98 415 tonnia mitattuna kuivana. Uusille aluksille oli jäljellä ainoastaan 2 035 tonnia. Lisäksi useat alukset saavuttivat asetetun käyttöiän vuonna 1934, joten ne voitiin korvata uusilla. Siten tehtiin päätös neljän uuden 8 500 tonnin valmistuksesta ennen vuotta 1936 ja kahden 8 450 tonnin aluksen myöhemmästä valmistuksesta.


title: Mogami-luokka

text: Näiden alusten piti korvata parannellun Takao-luokan alukset, joiden tilaukset oli jouduttu peruuttamaan Lontoon laivastosopimuksen ratifioinnin yhteydessä. Suunnittelutyö aloitettiin vuonna 1930, jolloin vaatimuksiksi esitettiin viisitoista 15,5 senttimetrin tykkiä kolmiputkisissa ilmatorjuntaan soveltuvissa torneissa ja kahdentoista 24 tuuman torpedoputken asentamista. Rakennustöissä oli huomioitava tykkien vaihtaminen raskaampiin kahdeksantuumaisiin heti kun mahdollista. Panssaroinnin tuli suojata makasiinit kahdeksan tuuman kranaateilta ja konehuoneet kuusituumaisilta. Vaatimukset vastasivat siten A-luokan risteilijöiden vaatimuksia, ja siten oli mahdotonta pysyä asetetussa 8 500 tonnin uppouma rajassa, vaikka hitsausta käytettiin runsaasti.


title: Seututie 479

text: Seututie 479 on Savonlinnan Punkasalmelta Kiteen Purujärvelle johtava seututie. Punkasalmella tie kulkee noin kaksi kilometriä pitkän Pakkasharjun päällä.


title: Panetoz

text: Panetoz on ruotsalainen yhtye, johon kuuluu viisi jäsentä: Pa Moudou Badjie, Nebeyu Baheru, Johan Hirvi, Njol Ismail Badjie ja Daniel Nzinga. Yhtyeen nimi Panetoz muodostuu kolmen perustajajäsenen etunimen kahdesta ensimmäisestä kirjaimesta: Pa Modou, Nebeyu ja Tobias (Tobias ei ole enää mukana yhtyeessä).


title: Panetoz

text: Yhtyeen musiikissa on vaikutteita perinteisestä afrikkalaisesta musiikista sekä ruotsalaisesta hip hopista ja R&B:stä. Lyriikoissa sekoittuu ruotsi, englanti ja monet afrikkalaiset kielet. Panetozilla on levytyssopimus Vägen Ut:in ja Warner Music:in kanssa.


title: Panetoz

text: Panetoz on lähtöisin Tukholman Jordbrosta, joka on yksi kaupungin suojattomimmista alueista. Yhtye on perustanut sinne Vägen Ut Vi Ungan vastaamaan nuorten suuriin tarpeisiin yhteenkuuluvuuden tunteesta ja yhteisöllisyydestä, joita nuorilta uupui toiminnan perustamisen aikaan. Vägen Ut Vi Ungan tavoitteena on nuorten musiikki-innostuksen avulla vähentää nuorisorikollisuutta, huumeiden käyttöä ja syrjintää. Nuorille halutaan tarjota myös luova ympäristö oleskelulle. Toiminta tarjoaa studion ja osaavaa ohjausta, jotta nuorilla olisi mahdollisuus tehdä omaa hip hop -musiikkia. Musiikkistudion myötä nuorille on luotu hyviä esikuvia ja yhteinen arvopohja, joiden avulla osallistujien itsetuntoa on onnistuttu vahvistamaan ja samalla vähentämään ulkopuolisuutta.


title: Panetoz

text: Vägen Ut Vi Unga perustettiin vuonna 2004 ja se on ollut suurmenestys. Jo alkuajoista lähtien toiminta on saavuttanut vuosittain noin 100 nuorta, jotka ovat saaneet tehdä ja soittaa omaa musiikkiaan studiossa. Toiminta on keskittynyt tarjoamaan osallistujille kattavan opastuksen musiikkituotantoon ja tiedonvälitykseen sekä luomaan yhteisen arvopohjan. Studion avulla he ovat onnistuneet muuttamaan käsityksiä siitä, että hip hop –kulttuurissa ei olisi sijaa yhteistyölle. Nykyään nuoria autetaan niin erilaisilla tapahtumilla kuin musiikin luomisessa.


title: Panetoz

text: Toiminta on perustettu opintopiirimuodossa Studieförbundet Vuxenskolanissa, jossa Pa Modou Badjie myös nykyään työskentelee.


title: Panetoz

text: Panetoz tuli tunnetuksi suurelle yleisölle vuonna 2008 osallistuttuaan Hitmakers -ohjelmaan kappaleella "Efterfest". Ohjelman myötä tanskalainen levy-yhtiö Phatphase tarjosi heille levytyssopimusta. "Efterfest" julkaistiin digitaalisena singlenä Tanskassa, Norjassa ja Ruotsissa. Singlen lisäksi julkaistiin remix, jossa tanskalainen Mosays oli mukana vierailevana artistina.


title: Panetoz

text: Panetoz julkaisi virallisen debyyttisinglensä "Mama Africa" 11. elokuuta 2009 itse johtamansa levy-yhtiön PNTZ Vägen Ut:in kautta. "Mama Africa" julkaistiin heidän esiintymisensä yhteydessä Ung 08 –festivaaleilla Tukholmassa. Kappaleesta tuli erittäin suosittu monilla radioasemilla. Panetoz valittiin myös lämmittelijäksi Busta Rhymesille.


title: Panetoz

text: Seuraava single "Känn dig fri" julkaistiin 15. maaliskuuta 2010 ja se menestyi radioasemilla edellistäkin singleä paremmin. "Känn dig fri" pääsi myös MTV:lle, jossa se sijoittui parhaimmillaan toiselle sijalle ohjelmassa "top 7 at 7" New Music.


title: Panetoz

text: Suuri läpimurto tapahtui keväällä 2012 singlellä "Dansa pausa". Vuonna 2014 yhtye kilpaili Melodifestivalenissa kappaleella "Efter solsken" sijoittuen finaalissa yhdeksänneksi. Yhtye palasi Melodifestivaleniin vuonna 2016 kappaleella "Håll om mig hårt" sijoittuen finaalissa kahdeksanneksi.Entiset jäsenet


title: Bellissima

text: Bellissima on Luchino Viscontin ohjaama italialainen vuoden 1951 elokuva. Se edustaa neorealistista elokuvaa, ja sen keskeisimmässä roolissa esiintyy Anna Magnani. Elokuva on satiiri Italian elokuva-alasta ja kertoo naisesta, jonka tavoitteena on tyttärensä saaminen elokuvaan.


title: Bellissima

text: Elokuva kertoo alempaan yhteiskuntaluokkaan kuuluvasta naisesta, Maddalena Cecconista (Anna Magnani), joka vie monien muiden äitien tavoin nuoren tyttärensä, Marian Cinecittàn studioille, jossa Alessando Blasetti (esittää itseään) etsii nuorta tyttöä uuteen elokuvaansa. Vastoin miehensä Spartacon (Gastone Renzelli) tahtoa Maddalena pyrkii kaikin keinoin mahdollistamaan unelmansa. Hän vie Marian tanssi- ja näyttelemiskursseille, maksaa uudesta kampaukseta ja hankkii tytölle mittatilaustyönä tehdyt vaatteet. Maddalena varomattomasti luottaa aikeissaan myös häikäilemättömään Alberto Annovazziin (Walter Chiari), joka vakuuttaa, että tyttö pääsee koekuvauksiin, jos hän tuntee vain oikeat henkilöt. Maddalena antaakin säästönsö Alberto Annovazzille, jolta hän ei saa niitä ikinä takaisin. Maria pääsee huijauksesta huolimatta koekuvauksiin, joihin Maddalena livahtaa mukaan. Hän näkee, kuinka tyttö pelästyy arvioiden naurua ja purskahtaa siksi kyyneliin. Maddalenan silmät aukeavat, ja vaikka Maria hyväksytään elokuvaan, hän päättää ei anna tytärtään moraalittomaan ympäristöön. Maddalena ei allekirjoita sopimusta ja haluaa lopulta palata vain kotiinsa miehensä luo.


title: Bellissima

text: "Bellissiman" alkuperäinen idea tuli tuottaja Salvo D’Angelolta, joka luotti edelleen Viscontiin, vaikka oli menettänyt rahaa "Maa järisee" -elokuvan takia. Viscontia houkutteli elokuvassa mahdollisuus päästä työskentelemään ihailemansa Anna Magnanin kanssa. Ensimmäinen synopsis tuli Cesare Zavattinilta, mutta käsikirjoitukseen tehtiin tuotannon aikana lukuisia muutoksia. Lopullinen elokuva poikkesikin huomattavasti Zavattinin alkuperäisistä ajatuksista. Käsikirjoitus jäi muutenkin kuvausvaiheessa osittain syrjään, sillä Magnani käytti runsaasti improvisaatiota.


title: Bellissima

text: Viscontin apuna oli mukana kolme uutta yhteistyökumppania, jotka pysyivät jatkossakin hänelle uskollisina työkavereina. He olivat käsikirjoittaja Suso Cecchi d’Amico, pukusuunnittelija Pietro Tosi ja säveltäjä Franco Mannino. Yhteistyö sujui jatkossa hyvin todennäköisesti, koska heillä ei ollut tarvetta kyseenalaistaa Viscontin auktoriteettia.


title: Bellissima

text: "Bellissima" oli Viscontin siihen astisen uran suurin kassamanestys. Anna Magnani sai lisäksi pääosasta Italian elokuvakriitikkojen liiton jakaman Nastro d’argenton parhaasta naispääosasta.


title: Bellissima

text: Elokuva käsittelee elokuvantekemistä, mutta erityisesti se on satiirinen kuvaus Italian elokuva-alasta ja erityisesti Cinecittàn taustoista. Elokuvan tematiikka tulee esille jo alkutekstin aikana. Sen aikana kuvassa näkyvä orkesteri soittaa Gaetano Donizettin oopperan "Lemmenjuoma" toisen näytöksen neljättä kohtausta. Donizettin ooppera käsittelee nimenomaan rahan ja rakkauden lumoa ja siihen mahdollisesti liittyvää hyväksikäyttöä.


title: Pandora’s Tower

text: Pandora’s Tower (Japanissa Pandora’s Tower: Until I Return to Your Side (パンドラの塔　君のもとへ帰るまで, "Pandora no Tō: Kimi no Moto e Kaeru Made") on Gandarionin kehittämä ja Nintendon julkaisema toimintaroolipeli Wiille. Peli julkaistiin Japanissa 26. toukokuuta 2011, sekä Australiassa ja Euroopassa huhtikuussa 2012. Tammikuussa 2013 XSEED Games tiedotti, että he aikovat julkaista pelin myös Pohjois-Amerikassa huhtikuussa 2013. Peli seuraa Aeron-nimisen soturin seikkailuja ”Thirteen Towersille”, josta hänen pitää löytää kahdeltatoista hirviöltä lihoja, joita tarvitaan pelin naispuoliseen päähahmoon, Elenaan langetetun kirouksen karsimiseen. Elenan kirous muuttaa häntä pikkuhiljaa hirviöksi, jos Aeron ei tee asialle mitään.


title: Pandora’s Tower

text: "Pandora’s Towerissa" pelaajan tehtävänä on läpäistä pelin päähahmolla, Aeronilla Thirteen Towersin torneilla lukuisia tasoja ja päihittää aina tason lopussa tuleva pomovastus, jolta pelaaja saa Elenan kirouksen karsimiseen tarvittavaa lihaa. Pelin pääpaikkana toimii Observatorio, jossa Elena on koko ajan Aeronin lähelläolemisen myötä normaali, mutta aina kun pelaaja lähtee suorittamaan tasoa, kirous alkaa muuttamaan häntä taas pikkuhiljaa hirviöksi, jonka myötä pelaajan pitää suoriutua jokaisesta tasosta ennen kuin erikseen mainittava kirouksenedistymismittari on tullut täyteen.


title: Pandora’s Tower

text: Jokaisessa tasossa pelaaja kohtaa lukuisia vihollisia, joita voi hoidella joko Aeronin miekalla tai ketjulla, jolla pelaaja voi mäiskiä niitä ympäri paikkoja tai yhdistää niitä toisiinsa kiinni. Vihollisten hoitelemisen lisäksi ketjua voidaan käyttää erilaisten ovien avaamiseen. Jokaisessa tasossa pelaaja voi myös löytää vihollisilta erilaisia avusteita, joita tarvitaan varsinkin Aeronin elämämittarin täyttöön.


title: Pandora’s Tower

text: Japanilainen Famitsu-lehti antoi pelille arvosanaksi 31/40 pisteiden 7/7/9/8 pohjalta. "Pandora’s Toweria" myytiin Japanissa ensimmäisen viikon aikana yhteensä 21 445 kappaletta. Brittiläinen nettisivusto Cubed³ antoi pelille arvosanaksi 8/10, sanoen että ”"Pandora’s Tower" voi varmasti seistä ylpeänä oman kategoriansa pelien keskuudessa.” "The Guardian" kirjoitti että ”grafiikoilla, jotka panevat Nintendon laitteiston äärirajoille ja useiden loppujen löytämiseen, "Pandora’s Tower" on hienoin peli Zeldan tällä puolen.” Eurogamer antoi pelille 8/10 pistettä, kun taas IGN antoi 7/10, sanoen että ”Ganbarionin peli ei ehkä ole klassikko, mutta kuten "Nier", tämä on tarpeeksi rikas ideoiltaan ja kerronnan voimalta tulla mahdollisesti jonkinlaiseksi kulttisuosikiksi tulevina vuosina.” Nintendo Life antoi myös pelille arvosanaksi 7/10, yllättyen hahmojen suhteista, mutta kritisoi teknisiä vikoja.


title: Pandora’s Tower

text: "Pandora’s Tower" sai kritisointia faneilta, jakamalla huolia siitä että kansikuvan kuvaus Aeronista on kopioitu Noctisin, tulevan toimintaroolipeli Final Fantasy Versus XIII:n päähenkilön kuvista. Vertailuja on tehty eri lehtijulkaisuissa Japanissa ja ulkomailla.


title: Bertil Nybergh

text: Bertil Nybergh (1896–1954) oli suomalainen kemisti. Hän väitteli filosofian tohtoriksi 1922, ja oli puolustusministeriön kemiallisen laboratorion ja kemian laitoksen ensimmäinen johtaja 1919–1936. Sen jälkeen 1937–1941 hän oli metsäteollisuuden omistaman Oy Keskuslaboratorion apulaisjohtaja. Hän julkaisi tutkimuksia orgaanisesta ja puukemiasta.


title: Bertil Nybergh

text: Hänen isänsä oli Korkeimman oikeuden presidentti August Nybergh.


title: Grumpy Cat

text: Grumpy Cat (s. 4. huhtikuuta 2012, oikealta nimeltään Tardar Sauce) on yhdysvaltalaisen Tabatha Bundesenin omistama tyttökissa, joka nousi Internet-ilmiöksi pahantuulisen ilmeensä takia. Suosio alkoi, kun Bundesenin veli lähetti syyskuussa 2012 kuvan kissasta Reddit-sivustolle.


title: Grumpy Cat

text: Kissan pahantuulinen ilme ja ajoittainen vaappuva kävelytyyli johtuvat mutaatiosta, josta kärsivät munchkin-kissat. Mutaation vuoksi kissan alaraajat ovat epänormaalin lyhyet, mikä vaikuttaa sen liikkumiseen. Sen käytös ei kuitenkaan poikkea kotioloissa tavallisesta. Kissan molemmat vanhemmat ovat normaalin kotikissan näköisiä.


title: Isonkyrön kunnanvaltuusto

text: Isonkyrön kunnanvaltuusto on Isonkyrön korkein päättävä elin. Valtuustossa on nykyään 27 jäsentä.


title: Fredrik Lorenz Nyberg

text: Fredrik Lorenz Nyberg (1768–1831) oli senaattori ja kamarineuvos (1808). Hän osallistui Suomen sotaan 1808–1809 ylisotakomissaarina ja muonitusintendenttinä. Sen jälkeen hän toimi Ruotsissa, mutta siirtyi Suomeen 1814. Hän oli hallituskonseljin sota-asiaintoimituskunnan päällikkö vuodesta 1815, kamaritoimituskunnan päällikkö vuodesta 1816. Hän erosi palvelukseta 1825. Hän loi valtion menosäännölle pohjan.


title: Fredrik Lorenz Nyberg

text: Reinhold Hausen on julkaissut Nybergin sota-ajan kirjeiden kopiokirjan nimellä "Bref och uppteckningar från kriget i Finland" (Svenska litteratursällskapet i Finland, 1916).


title: Momondo

text: Momondo on ilmainen ja riippumaton matkahakusivusto, joka toimii 35 markkina-alueella mahdollistaen lentojen, hotellien ja vuokra-autojen etsimisen ja vertailun ympäri maailman. Matkahakusivu aloitti toimintansa Suomessa vuonna 2012. Momondo ei myy mitään: sen sijaan se tarjoaa mahdollisuuden verrata hintoja ja tarjouksia minä tahansa ajankohtana, ja ohjaa käyttäjän valitun matkantarjoajan sivulle tekemään varauksen.


title: Momondo

text: Matkahakupalvelun lisäksi momondo tarjoaa matkavinkkejä sekä matkainspiraatiota Inspiroidu!-blogissaan.


title: Momondo

text: Momondo on perustettu Tanskassa vuonna 2006 ja sen pääkonttori sijaitsee Kööpenhaminassa. Vuonna 2016 Momondon henkilöstömäärä kasvoi yli 200 työntekijään, jotka edustavat yli 40 eri kansallisuutta. Kun momondo perustettiin vuonna 2006, se oli ensin pelkkä lentohakukone. Lokakuussa 2007 sivusto päivitettiin ja silloin se laajeni käsittämään myös Inspiroidu!-matkablogin. Vuonna 2009 yritys julkaisi sarjan kaupunkioppaita, joista sittemmin syntyi momondo places; kaupunkioppaiden sarja älypuhelinsovelluksina. Siitä lähtien momondo on laajentanut palveluvalikoimaansa käsittämään myös hotellien sekä vuokra-autojen hintavertailun.


title: Momondo

text: Huhtikuussa 2011 brittiläis-amerikkalainen matkahakuyritys Cheapflights Media Ltd (nyk. Momondo Group Ltd) osti momondon ja sen silloisen emoyhtiön Skygaten. Kaupan jälkeen momondo jatkoi toimintaansa itsenäisenä tytäryhtiönä.


title: Momondo

text: Vuonna 2014 Momondo Group myi osake-enemmistönsä amerikkalaisille Great Hill Partners -pääomasijoitusyhtiölle.


title: Momondo

text: Toukokuussa 2016 Momondo Groupin vuoden ensimmäisen neljänneksen liiketoiminnan tuotoksi raportoitiin 30 miljoonaa dollaria, ja momondo vastasi 60 % osuutta tästä.


title: Momondo

text: Vuonna 2010 Travel + Leisure nimesi momondon parhaaksi matkasivustoksi tarjoushintojen etsimiseen.


title: Momondo

text: Frommer’s nosti momondon ensimmäiselle sijalle listallaan “10 parasta lentohakusivustoa”.


title: Momondo

text: Travolution Awards palkitsi momondon  parhaana metahakusivustona sekä vuonna 2014 että 2015.


title: Momondo

text: momondo on saanut hyvän vastaanoton myös kansainvälisessä mediassa: yhdysvaltalainen talouslehti Forbes nimesi momondon “yhdeksi parhaista matkasivustoista matkatarjousten etsimiseen metahakukoneella, joka on yksi markkinoiden intuitiivisimmista” heidän “Parhaat Matkasivustot Seuraavan Seikkailusi Suunnitteluun” -artikkelissaan, ja The New York Times ylisti sivustoa ”sen kyvystä löytää lentoyhdistelmiä, joita et löydä mistään muualta.”


title: Tsukumogami

text: Tsukumogamilla () tarkoitetaan japanilaisessa kansanperinteessä yōkai-henkiin kuuluvia kummittelevia esineitä, jotka sadan vuoden ikään tultuaan heräävät henkiin. Esineet ovat yleensä tavallisia kotitalousesineitä, kuten sandaaleita tai lyhtyjä. Tsukumogami-käsite oli suosittu jo 900-luvulla, jolloin sitä käytettiin Shingon-buddhalaisuuden levittämiseen.


title: Tsukumogami

text: Kuten monissa japanilaisen kansanperinteen käsitteissä, käytetään tsukumogamista puhuttaessa useita määritelmätasoja. Esimerkiksi 900-luvulla tsukumogami-myyttejä käytettiin levitettäessä esoteerisen Shingon-buddhalaisuuden oppeja laajalle yleisölle, oppineista vähemmän koulutettuihin, hyödyntäen vanhempia uskomuksia. Reiderin mukaan nämä vanhemmat uskomukset olivat seuraavanlaisia:


title: Tsukumogami

text: 1900-luvulle tultaessa tsukumogameista oli tullut osa japanilaista populaarikulttuuria siinä määrin, että buddhalaiset opetukset olivat ""täysin kadonneet valtaosalta ulkopuolisia"", jättäen kriitikot kommentoimaan, että kaiken kaikkiaan tsukumogamit olivat harmittomia, ja korkeintaan tekivät satunnaisia kepposia. Niillä oli kuitenkin kyky suuttua, ja nämä saattoivat kerääntyä joukoksi kostaakseen niille, jotka olivat tuhlaavaisia ja heittivät nämä pois ajattelemattomasti (vertaa japanilaiseen mottainai-käsitteeseen). Tämän estämiseksi järjestetään vielä nykyäänkin pyhättöseremonioita rikkoutuneitten ja käyttökelvottomien esineiden hyvittämiseksi."Classiques de l'Orient": Volume 5. (1921)


title: Tsukumogami

text: Foster, Michael Dylan. "Pandemonium and parade: Japanese monsters and the culture of yōkai". University of California Press. (2009)


title: Tsukumogami

text: Guo, Leilani. "Baka Histoire: le détournement de la mythologie japonaise dans les films, comices et nasties vidéo". Article taken from “Gaijin Culture.” Solange, Marie and Takehiko Kyo (eds). Kagoshima: Nishinoomote News Press (1984)


title: Tsukumogami

text: Motokiyo, Kwanze. "Cinq nô: drames lyriques japonais". Bossard. (1921)


title: Tsukumogami

text: Reider, Noriko T. "Animating Objects: Tsukumogami ki and the Medieval Illustration of Shingon Truth". Asian Folklore Studies 64. (2005): 207–31.


title: Lunttila

text: Lunttila on yksi nykyisen Forssan kaupungin alueella sijainneista, aiemmin Tammelan pitäjään kuuluneista historiallisista kylistä. Lunttilan kylä on ollut olemassa ainakin jo vuonna 1556, jolloin se mainitaan veroluettelossa.


title: Lunttila

text: Nykyään Lunttila on osa Kuuston kaupunginosaa ja samannimistä tilastoaluetta. Lunttila sijaitsee Kuuston ja koko Forssan itäosassa lähellä Tammelan kunnan rajaa. Lunttilan eteläpuolitse kulkee Yhdystie 2821 matkallaan Forssan keskustasta kohti Tammelan kirkonkylää.


title: Karen Muir

text: Karen Yvette Muir (16. syyskuuta 1952 – 1. huhtikuuta 2013) oli eteläafrikkalainen uimari.


title: Karen Muir

text: Muir on kaikkien aikojen nuorin aikuisten sarjan maailmanennätyksen tekijä missään urheilulajissa. Hän ui 10. elokuuta 1965 Englannissa 110 jaardin selkäuinnin maailmanennätyksen 1.08,7 12 vuoden, 10 kuukauden ja 25 päivän ikäisenä. Hän paransi selkäuintimatkojen maailmanennätyksiä kaikkiaan 15 kertaa vuosina 1965–1969. 100 metrin selkäuinnin ME:tä hän paransi kolmesti päätyen aikaan 1.05,6 heinäkuussa 1969. 200 metrin selkäuinnin maailmanennätystä hän paransi neljä kertaa vuosina 1966–1969. Hänen nimissään ovat yhä 110 jaardin (1.06,7) ja 220 jaardin (2.24,1) selkäuintien viralliset maailmanennätykset, koska FINA ei enää tunnusta uusia jaardimatkojen maailmanennätyksiä.


title: Karen Muir

text: Muir voitti 22 Etelä-Afrikan ja kolme Yhdysvaltojen-mestaruutta ja teki 15 Etelä-Afrikan ennätystä. Hän ei voinut osallistua olympialaisiin, koska Etelä-Afrikka oli suljettu olympialiikkeestä apartheid-politiikkansa vuoksi. Hän lopetti uintiuransa vuonna 1970. Hänet nimettiin kansainväliseen uinnin Hall of fameen 1980.


title: Karen Muir

text: Muir kouluttautui lääkäriksi ja toimi ammatissa ensin Afrikassa ja sittemmin Kanadassa, jossa hän asui kuolemaansa saakka.


title: Rossija-turnaus 1980

text: Rossija-turnaus 1980 (Russian Government Cup) oli viides sanomalehti "Rossijan" järjestämä jääpalloturnaus, joka pelattiin Syktyvkarissa 1.-5. helmikuuta 1980. Turnauksen voitti Neuvostoliitto. Afganistanin tapahtumien johdosta Norja boikotoi turnausta ja sen sijalla pelasi Komin joukkue, käytännössä HK Stroitel Syktyvkar.


title: .htpasswd

text: .htpasswd (Hypertext passwords) on Apache-palvelimelle laitettava tiedosto, joka sisältää palvelimelle tai sen osiin pääsemiseen vaadittavia salasanoja. .htaccess-tiedosto määrittää mitkä osat ovat suojattuja ja kenellä on pääsy niihin.


title: .htpasswd

text: Esimerkki .htpasswd-tiedoston sisällöstä


title: Pääsiäissunnuntain isku

text: Pääsiäissuntuntain isku (tai Ceylonin taistelu) oli toisessa maailmansodassa Keisarillisen Japanin laivaston tekemä isku brittiläisen itäistä laivastoa vastaan Ceylonilla. Japanin vallattua Singaporen ja upotettua HMS Prince of Walesin ja HMS Repulsen britit evakuoivat laivastonsa Malediiveille Addun atollille ja Ceylonille. Japanilaisten hyökkäys alkoi 5. huhtikuuta pääsiäissunnuntaina, jolloin japanilaisten lentokoneet nousivat ilmaan viideltä lentotukialukselta. Japanilaiset koneet hyökkäsivät Colomboon ja upottivat aseistetun kauppalaivan "HMS Hectorin" ja vanhentuneen hävittäjän "HMS Tenedosin" kaupungin satamaan. Myöhemmin japanilaiset upottivat Ceylonin edustalla partioivat raskaat risteilijät "HMS Dorsetshiren" ja "HMS Cornwallin". Iskussa menehtyi 424 brittiläistä merimiestä ja 27 RAF:n lentokonetta tuhoutui. Japanilaiset menettivät ainoastaan viisi lentokonetta.


title: Pääsiäissunnuntain isku

text: 9. huhtikuuta japanilaiset hyökkäsivät Trincomaleen satamaan upottaen lentotukialus "HMS Hermesin", hävittäjä "HMAS Vampiren" ja korvetin "HMS Hollyhockin". Japanilaiset eivät kuitenkaan onnistuneet upottamaan nopeita lentotukialuksia "HMS Indomitablea" ja "HMS Formidablea", jotka säästyivät hyökkäyksiltä. Iskussa menehtyi 700 ihmistä, joista 307 "HMS Hermeksellä" ja RAF menetti kahdeksan Hawker Hurricanea ja yhden Fairey Fulmaria. Japanilaiset menettivät ainoastaan viisi syöksypommittajaa ja kuusi muuta lentokonetta, joista yksi törmäsi polttoainetankkeihin. Iskun seurauksena brittien laivasto vetäytyi Malediiveilta Brittiläiseen Itä-Afrikkaan Kilindiniin lähelle Mombasaa. Laivaston selviytyminen esti japanilaisia tekemästä maihinnousua Ceylonille.


title: Käpylä-Seura

text:
Käpylä-Seura on Helsingin vanhin kaupunginosayhdistys, perustettu 1940. Seuran ensimmäisenä puheenjohtajana toimi Yrjö Kouti
Seura on Helsingin kaupunginosayhdistykset ry:n helka jäsen.


title: Käpylä-Seura

text: Käpylä-Seuran tavoitteena on toimia yhdyssiteenä käpyläläisten asukkaiden ja alueen eri seurojen välillä.


title: Rossija-turnaus 1986

text: Rossija-turnaus 1986 (Russian Government Cup) oli kahdeksas sanomalehti "Rossijan" järjestämä jääpalloturnaus, joka pelattiin Irkutskissa 11.-16. helmikuuta 1986. Turnauksen voitti Neuvostoliitto maalieron turvin.


title: Moulaa!

text: Moulaa! B-puolia ja harvinaisuuksia on popyhtye Egotripin B-puolia ja harvinaisuuksia sisältävä kokoelma. Se julkaistiin vuonna 2001. Tupla-CD:n ensimmäinen levy sisältää covereita ja sinkkujen b-raitoja, toinen levy taas koostuu lähinnä singlehittien ja albumiraitojen demoista.


title: Moulaa!

text: Albumi nousi Suomen virallisen listan sijalle 22.


title: Mogami (1934)

text: Mogami () oli Keisarillisen Japanin laivaston Mogami-luokan raskas risteilijä. Alus valmistui vuonna 1935 ja se palveli toisessa maailmansodassa.


title: Mogami (1934)

text: "Mogami" tilattiin osana vuoden 1931 hankintoja Kuren laivastontelakalta. Sen köli laskettiin 27. lokakuuta 1931, ja alus laskettiin vesille 14. maaliskuuta 1934. Alus valmistui 28. heinäkuuta 1935.


title: Mogami (1934)

text: Palvelukseen otettaessa 28. heinäkuuta 1935 alus sijoitettiin ensimmäisen luokan reserviin Kuren laivastotukikohtaan. Alus muodosti sisaraluksena "Mikuman" kanssa Japanin 4. laivastoon kuuluneen 7. risteilijälaivueen ("sentai"). Laivue osallistui syyskuussa pidettyyn laivastoharjoitukseen.


title: Mogami (1934)

text: Vuoden 1941 alun "Mogami" osallistui Ranskan Indokiinan miehitykseen pitäen tukikohtanaan Hainania. Japanin hyökätessä Pearl Harboriin alus suojasi vara-amiraali Jisaburo Ozawan ensimmäiseen eteläiseen maihinnousulaivastoon liitetyssä risteilijälaivue 7:ssä Malakanniemimaalle lähetettyjä joukkoja. Joukot nousivat maihin Singorassa, Pattanissa ja Kota Bharussa aluksen tukiessa maihinnousuja.


title: Mogami (1934)

text: Joulukuussa "Mogami" osallistui sisaraluksensa "Mikuman" kanssa Sarawakin maihinnousuun Kuchingissa. Helmikuussa 1942 alus liitettiin suojaamaan Jaavan, Borneon ja Sumatran maihinnousuja. Se joutui "Chokain" kanssa Yhdysvaltain laivaston sukellusveneen torpedohyökkäyksen kohteeksi 10. helmikuuta, mutta kaikki neljä laukaistua torpedoa menivät ohi.


title: Mogami (1934)

text: "Mogami" ja "Mikuma" sekä niiden suojana ollut hävittäjälaivue kohtasivat 28. helmikuuta 1942 Yhdysvaltain laivaston risteilijä "USS Houstonin" ja Australian laivaston risteilijä "HMAS Perthin", jotka hyökkäsivät maihinnousulaivastoa vastaan. Seuranneessa Sundasalmen taistelussa kumpikin liittoutuneiden risteilijä upotettiin samoin kuin japanilainen kuljetusalus "Ryujomaru", jonka tuhoutuessa sai surmansa Japanin 16. armeijan komentaja kenraaliluutnantti Hitoshi Imamura.